Stanje na putevima: Mjestimična poledica zbog niske jutarnje temperature - Glas Srpske\nSrna 23.11.2020 09:14\nBANjALUKA - U Republici Srpskoj i BiH zbog niske jutarnje temperature vazduha mjestimično ima poledice, naročito u višim predjelima, preko prevoja, mostova i na prilazima tunelima.\nU kotlinama i duž riječnih tokova magla smanjuje vidljivost, a na dionicama kroz usjeke i pored kamenih kosina mogući su odroni, saopšteno je iz Auto-moto saveza Republike Srpske.\nIzmijenjen je režim saobraćaja na dionici auto-puta Gradiška-Banjaluka zbog radova na postavljanju inteligentnih transportnih sistema, a za vrijeme izvođenja radova saobraćaj je regulisan privremenom signalizacijom.\nU toku su radovi na sanaciji klizišta na regionalnom putu Kotor Varoš-Kneževo, u mjestu Živinice, pa su u vremenu od 7.00 do 17.00 časova povremene obustave saobraćaja u trajanju maksimalno pet minuta.\nZbog deminerskih radova na snazi su povremene obustave saobraćaja od 8.05 do 15.05 časova na putu Pelagićevo-Gradačac u mjestu Turić Prosjek, te od 8.15 do 15.05 časova radnim danima na dionici puta Brod-Odžak u mjestu Klakar Donji i na dionici puta Derventa-Podnovlje na deminerskom radilištu "MSP Gornji Božinci".\nNa graničnom prelazu Hum nije dozvoljen ulazak u Crnu Goru, a na prelazu Metaljka moguć je ulazak od sedam do 19 časova.\nUlazak u Crnu Goru iz BiH moguć je samo uz obavezni PCR, ELISA ili ECLIA test star maksimalno 72 časa. Djeca do pet godina ne moraju imati urađen jedan od navedenih testova kako bi ušli u Crnu Goru.\nSrbija je otvorila svoje granične prelaze sa BiH bez neophodnog testa na virus korona i dozvole komisije. BiH građani mogu ući u Srbiju u tranzitu kroz Hrvatsku ne dužem od 12 časova, bez testa na virus korona.\nBiH otvorila je granice prema Hrvatskoj, Srbiji i Crnoj Gori, a odluka se odnosi samo na građane te tri države. Ulazak u BiH za strane državljane omogućen je uz negativan PCR test na virsu korona koji ne smije biti stariji od 48 časova.


Demokratija pala u institucijama - Društvo - Dnevni list Danas\nPočetna » Društvo » Demokratija pala u institucijama\n0Piše: FoNet 04. februara 2019. 16.32\nUkazujući da je republički parlament u potpunosti u rukama izvršne vlasti, Tara Tepavac iz istraživačkog tima Crte rekla je da je od „hrama demokratije“, kako je skupština definisana Ustavom, ostala samo fasada.\nTepavac je navela da je donošenje zakona po hitnoj proceduri postala ustaljena praksa i da je Vlada Srbije, sa 97 odsto usvojenih zakonskih predloga, preuzela ekskluzivno pravo na predlaganje propisa. Posebno je zabrinjavajuća zloupotreba rada Skupštine za kojom poseže parlamentarna većina, a ogleda se u izostanku debate, javnog slušanja, kao i u podnošenju brojnih amandmana na zakone i u postavljanju poslaničkih pitanja.\nIstičući da u pisanju amndmana na Ustav u oblasti pravosuđa, „prvi put u istoriji Srbije“ nisu učestvovali eksperti, zamenica predsednika UO Centra za pravosudna istraživanja – CEPRIS Vida Petrović Škero naglasila je kako se, zapravo, ne zna ko ih je pisao, osim da je to urađeno u Ministarstrvu pravosuđa. Ona je rekla da javnost nije upoznata sa obrazloženjem predloženih amndmana, a da je predloženim rešenjima predviđena veća politizacija sudstva nego što je bila do sada. Nisu prihvaćeni predlozi strukovnih udruženja i Saveta Evrope, selektivno su usvojena mišljenja Venecijanske komisije, samo da bi se zadovoljio minimum zahteva iz Poglavlja 23, a ne da bi se obezbedilo nezavisno sudstvo u službi građana, podvukla je Škero i dodala da takav Ustav podseća na „činovnički ustav“. Poslednjih godina otežan je i rad nezavisnih institucija\n– Poverenika za zaštitu informacija od javnog značaja, Zaštitnika građana i Poverenice za rodnu ravnopravnost, jer nisu finansijski nezavisni i ne mogu da obezbede efikasnu zaštitu prava građana. Parlament nije zainteresovan za saradnju sa nezavisnim institucijama, od 2014. ne razmatra njihove izveštaje o radu, niti prihvata njihove predloge zakona, naglasio je programski koordinator A11 Inicijative za sojalna i ekonomska prava Danilo Ćurčić.\nProgramski direktor Transparentnosti Srbija Nemanja Nenadić ukazao je na „vrlo opasnu“ izmenu Zakona o pristupu informacijama od javnog značaja kojom se onemogućava traženje informacija o radu jednog broja državnih javnih preduzeća.\nPrema njegovim rečima, sporne je i zakonska izmena kojom Povereniku prestaje mogućnost da državnim organima izriče novčane kazne zbog nepoštovanja rešenja te institucije. U medijskoj sferi izostaje ozbiljan nadzor kontrole rada medija i obezbeđivanja medijskog pluralizma od strane Ministarstva kulture, Pokrajinskog sekretarijata za kulturu i REM-a, ukazao je predstavnik „Slavko Ćuruvija“ fondacije Rade Đurić. Kao institucija od suštinske važnosti za nadzor, REM „nije spreman ni sposoban da se odupre političkom i ekonomskom pritisku“, naglasio je Đurić.\ncivilno drustvo, crta, demokratija, narodna skupstina, nemanja nenadicBeograd


Stefanović: Očekujem od policije da brzo reši slučaj eksplozije automobila u Beogradu\nNebojša Stefanović, ministar policije Srbije\nMinistar unutrašnjih poslova Nebojša Stefanović izjavio je u srijedu da policija ima neka saznanja o mogućim razlozima zbog kojih je na Voždovcu eksplodirala bomba u automobilu u pokretu i da očekuje od beogradske policije da brzo reši taj slučaj.\n"Imamo neka saznanja da se radi o licima koja su proteklih desetak godina bila poznata policiji", rekao je Stefanović novinarima u Beogradu.\nOn je napomenuo da postoje odredjena saznanja da se radi o "osobama iz kriminogene sredine" i dodao da je uviđaj još u toku.\nStefanović je rekao da očekuje da beogradska policija pojača i preventivne aktivnosti, kako se takvi incidenti ne bi ponavljali i ugrožavali bezbednost gradjana.\nJedna osoba je teže a dve su lakše povređene u eksploziji automobila, danas u naselju "Braće Jerković" na Voždovcu.\nU eksploziji je oštećeno i nekoliko parkiranih vozila.


Sportski savez - Potrebna jača kontrola rada Sportskih klubova u Pančevu\nNapisano u kategoriji Sportski savez, 25 oktobra, 2012\nAlerksandar Farkaš, član Gradkog veća zadužen za sport grada Pančeva i Darko Jovičić, predsednik Sportskog saveza Pančeva održali su u četvrtak, 25.oktobra 2012.godine, u prostorijama Sportskog saveza Pančeva, konferenciju za novinare. Tema je bila zajednička sinhronizacija Grada i Sportskog saveza u razvoju strategije lokalnog sporta u narednom periodu. Prvi se novinarima obratio Darko Jovičić, predsednik Sportskog saveza pozdravivši sve prisutne.\nPotom je Aleksandar Farkaš, član Gradskog veća zadužen za sport istakao da je urađen presek stanja sportskih klubova koji ima 130, prema poslednjoj evidenciji. On je istakao da prvi put do sada postoji realno stanje lokalnog sporta. U narednom periodu sledi obilazak sportskih klubova. Na svakih šest meseci vršiće se kontrola rada klubova, a ko bude radio kako treba biće nagrađen, a ko ne bude radio po Zakonu, biće kažnjen, rekao je Farkaš.\n– „Pres konferencijom u Sportskom savezu želeli smo da počnemo usaglašavanje između Sportskog saveza i resora sporta u Gradskoj upravi, s obzirom da sledeće godine planiramo neke novine, a biće i nove izmene odluka strategije novog akcionog plana za sledeću godinu. Mislimo da će 2013.godina biti mnogo bolja nego predhodna godina, s obzorom da hoćemo da uvedemo red u svemu, tako da svi klubovi koji budu partneri sa Gradskom upravom, gde Uprava materijalno ili ne pomaže klubovima imaće obavezu redovnog pravdanja svih sredstava i imaće nadzor koji će apsolutno biti pojačan od strane Grada i Sportskog saveza, u ostvarivanju onih ciljeva koji su sami oni predložili za 2013.godinu. U slučaju neostvarivanja ciljeva, nepridražanja ugovorenih obaveza GRad Pančevo će sebe zaštititi raskidom ugovora sa klubovima koji nepoštuju odnose koji su propisani“\n– Aleksandar Farkaš, član GV zadužen za sport.\nPrisutnima se obratio i Darko Jovičić, presednik Sportskog saveza istakavši da će biti pojačan nadzor rada sportskih klubova, kao i to da će Sportski savez davati podršku da se stekne pravo stanje u sportu kako bi se donosile prave odluke.\n– „Što se tiče raspodele budžetskih sredstava to je sada najbitnije pitanje, u principu finansiranje sporta se svelo na finansiranje iz budžeta. Naš interes kao Sportskog saveza je da se taj budžet oplemeni i sredstvima koji neće biti samo vezani kao budžet Grada, već da u sport uđe novac sa drugih strana. U tom smislu, što se tiče gradskog budžeta, mi ćemo se truditi da damo i omogućimo dobijanje prave slike oko kvaliteta rada, ispunjavanja programskih ciljeva i da na osnovu toga ljudi koji budu donosili direktne odluke o visini budžeta i o raspodeli tog budžeta da oni imaju pravu sliku i da donesu najpravedniju odluku“\n– rekao je Darko Jovičić, predsednik Sportskog saveza.\nU narednom periodu treba očekivati jaču kontrolu rada sportskih klubova od strane Gradske uprave i Sportskog saveza, koja će značajno uticati na raspodelu budžeta za prestojeću 2013.godinu.


Premijera filma Danisa Tanovića „Bubamara – Linije koje nas spajaju“ - Style.ba\nPremijera filma Danisa Tanovića „Bubamara – Linije koje nas spajaju“\n22.06.2014. u 23:29\nFilm kojim je Coca-Cola ovjekovječila bosanskohercegovačku fudbalsku priču\nU sarajevskom kinu Cinema City premijerno prikazan kratkometražni film pod nazivom „Bubamara – Linije koje nas spajaju“, u režiji Danisa Tanovića. Riječ je o filmu kojim je kompanija Coca-Colaovjekovječila bosanskohercegovačku fudbalsku priču, jednu odsamo 5 odabranih priča iz cijelog svijeta.\nFilm „Bubamara – Linije koje nas spajaju“ je jedna emotivna piča fudbalskog stručnjaka Predraga Pašića i Fudbalske sportske škole „Bubamara“. To je priča o fudbalu koji ističe ono što je najbolje u ljudima, stvara bolji svijet za svakoga i spaja nas bez obzira na razlike.Radnja filma prati Predraga i polaznike njegove „Bubamare“ od samih početaka u ratnom periodu, pa sve do danas kada su mnogi od njih već uspješni fudbaleri.


RIK PREKIDA SVE IZBORNE RADNJE: “IZBORI MOGU DA STANU ALI ŽIVOT NE”\nRepublička izborna komisija (RIK) donela je odluku o prekidu svih izbornih radnji u sprovođenju izbora raspisanih za 26. april 2020. godine.\nPredsednik RIK-a Vladimir Dimitrijević rekao je da je juče je doneta odluka o uvođenju vanrednog stanja na celoj teritoriji Srbije i da je Vlada u skladu sa ovlašćenjima donela Uredbu o merama za vreme vanrednog stanja.\n“Članom 5. te uredbe propisano je da se prekidaju sve izborne radnje u sprovođenju izbora za narodne poslanike, pokrajinske poslanike u AP Vojvodine kao i za odbornike opština i gradova, te da će se nastaviti od dana prestanka vanrednog stanja”, rekao je Dimitrijević.\nOn je dodao da na ovaj način RIK sprovodi obavezu propisanu uredbom ali i daje svoj doprinos u borbi protiv korona virusa jer, kako je naglasio ” izbori mogu da stanu ali život ne.”\nZamenik predsednika RIK-a Željka Radeta iznela je stav da ovakvo rešenje ne treba usvojiti jer smatra da je “protivustavno prekidati podnošenje izbornih lista”.\nOna je dodala da za to nema razloga jer službe rade, notari rade, još postoje radne obaveze i da podnošenje lista treba da se sprovedu, a o samom datumu izbora treba odlučiti kasnije.\nVećinom glasova za RIK je ipak donela odluku o prekidu izbornih radnji, a kako je rečeno na sednici, o nastavku rada RIK-a članovi će biti obavešteni kad se ukine vanredno stanje.


TotalCar.rs » Cadillac planira da osvoji Evropu dizelašima\nCadillac, dizel, Evropa, novo, TOP\nToga je svestan Cadillac, koji smatra da nedostatak dizelaša uklanja njihove šanse da postanu više od niše na evropskom tržištu. Ova kompanija nameravala je da reši ovaj problem kroz saradnju sa Opelom, ali taj nemački brend nedavno je prodat PSA grupi i time je pitanje Cadillacovih dizelaša doveden u pitanje.\nCar & Driver prenosi da su četvorocilindarski i šestocilindarski dizel motori bezbedni, dok su General Motors i PSA navodno postigli dogovor u kom se budućim Opelovim modelima osigurava korišćenje novih dizel motora.\nZa sada je nepoznato o kakvim motorima je reč, a očekuje se da će se isti naći i u nekoliko najavljenih Cadillacovih krosovera, uključujući i XT4 (na slikama).\nOvi motori mogli bi se u ponudi naći i u SAD, ali o tome za sada nema nikakvih informacija. Cadillac posmatra svoju konkurenciju, a BMW je već potvrdio svoje namere o lansiranju novog dizelaša Serije 5 u Americi. I Audi i Porsche već su nagovestili da žele da vrate dizel motore, dok je Mercedes trenutno van igre, pošto su nedavno odbijeni za odobrenje za prodaju modela za 2017. godinu sa dizel motorima.


Vrhovni sud RS: AMUS nema pravo na monopol\n13. Jan 2021 632\nVlasnici kafića, restorana, trgovina, teretana i drugih sličnih javnih objekata u Republici Srpskoj u kojima se pušta muzika ne moraju autorsku naknadu plaćati isključivo Asocijaciji kompozitora-muzičkih stvaralaca BiH (AMUS).\nPresudom Vrhovnog suda Republike Srpske, AMUS je izgubio monopolistički položaj koji zastupa deset godina da jedini u BiH imaju pravo na ubiranje naknade. Vlasnici lokala mogu sklopiti ugovore i sa drugim zastupnicima autorskih sadržaja.\nPreduzeće „Dorian“, nakon tri godine borbe po sudovima, uspjelo je dokazati da nije prekršio zakon za puštanje muzike u svom fitnes centru kada je, umjesto sa AMUS-om, ugovor potpisalo sa firmom „Limun“ iz Banjaluke i gdje se muzika puštala preko muzičkog servisa „RadioSparx“.\nTaj radio je dio velike muzičke kompanije „Navarr Enterprises Inc“, a koja se bavi licenciranjem muzike u komercijalne svrhe. Posjeduju licencu za emitovanje na stotine hiljada pjesama od izvođača iz cijelog svijeta.\nAMUS je preko policije uspio izvojevati zabranu emitovanja muzike, ali je Vrhovni sud Republike Srpske, presudom iz novembra prošle godine to poništio. Preinačena je presudu Okružnog suda u Banjaluci koji je ranije odbio žalbe vlasnika lokala.\nIz AMUS-a su tvrdili da preko međunarodnih konvencija zastupaju sve autore svijeta, da „Limun“ nema saglasnost od autora čiju muziku pušta, kao i da se ne može dokazati da pjesme nisu dio repertoara AMUS-a.\nMeđutim, Vrhovni sud u svojoj presudi navodi kako je kompanija „Navarr Enterprises Inc“ obavijestila AMUS da počinje sa radom na području BiH, dostavila im spisak autora koje zastupa i naglasila im da ne treba da štite prava za emitovanje putem servisa „RadioSparx“.\nTakođe, iz presude se vidi i da u konkretnom slučaju uopšte nije utvrđeno koja se muzika puštala u navedenom lokalu, pa je po ocjeni Vrhovnog suda ranija presuda u korist AMUS-a donesena na osnovu nepravilnih i neutvrđenih činjenica.\n– Po mišljenju ovog suda, presuda se ne može prihvatiti kao pravilna i kao zakonita – stoji u presudi Vrhovnog suda Republike Srpske.\nDirektor preduzeća „Limun“, Davor Stanišljević kazao je za CAPITAL kako je presudom potvrđena legalnost poslovanja njegove kompanije i potvrđeno pravo da na tržištu zastupa i prodaje uslugu komercijalnog muzičkog servisa “RadioSparx”.\n– Sud je u obrazloženju presude potvrdio da „Limun“ ne vrši kolektivnu zaštitu autorskih prava, već ima potpuno dozvoljene direktne ugovorne aranžmane sa stranim distributerima muzike. To znači da mi svojim klijentima kroz muzički servis “RadioSparx” nudimo isključivo muziku iz našeg kataloga, autora koji su imaju direktne ugovore o podlicenciranju sa stranim distributerom muzike čiji smo mi zastupnik za tržište BiH, čime ne kršimo zakonske akte koji se uređuju ovu oblast – kaže Stanišljević.\nSmatra kako je presudom potvrđena legalnost njihovog poslovanja te očekuje i da AMUS to prizna.\n– Od početka rada, odnosno od oktobra 2016. godine prema javnosti, privrednim i pravnim licima nastupamo potpuno transparentno i u skladu sa važećim zakonodavstvom u Republici Srpskoj i Bosni i Hercegovini. Tada smo upoznali kolektivnu organizaciju koja djeluje u BiH da počinjemo sa radom, te javno istakli katalog muzičara i njihovih djela čiju muziku nudimo kroz RadioSparx muzički katalog – zaključio je on.\nDo objave teksta Asocijacija kompozitora-muzičkih stvaralaca nije nam dostavila komentar na presudu Vrhovnog suda.\nVladimiru Tadiću iz Čelinca zlatna medalja za samo jednu fotografiju\nNiz aktivnosti na Omladinskim festivalima u Prnjavoru i Čelincu


Brod 'Akvarijus' više neće spasavati migranate\nIzvor: RTS, 07.Dec.2018, 16:54\nBrod "Akvarijus" više neće spasavati migranate\nHumanitarne organizacije "Lekari bez granica" i "SOS Mediteran" saopštile su da su primorane da obustave operacije spasavanja migranata brodom "Akvarijus" u Sredozemnom moru.\n"Akvarijus" se nalazi u Marseju od oktobra pošto mu je Panama oduzela svoju zastavu. Italijansko tužilaštvo naložilo je u novembru zaplenu broda i optužilo "Lekare bez granica" za ilegalno odlaganje 24 metričke tone medicinskog >> Pročitaj celu vest na sajtu RTS << i kontaminiranog otpada akumuliranog tokom akcija spasavanja, prenosi AP.\nU saopštenju humanitarne grupe ističe se da je odluka doneta zbog "neprekidne kampanje koju predvodi italijanska vlada a podržavaju druge evropske države čiji je cilj da se uruši legitimitet, okleveta i opstruiše humanitarne organizacije koje pružaju pomoć ranjivim grupama ljudima".\nBrod "Akvarijus" učestvovao je u pomaganju skoro 30.000 ljudi od 2016. godine, istakli su "Lekari bez granica".\nRadio Slobodna Evropa: Spasilački brod Akvarijus prekinuo operacije na Mediteranu


Ulažite u kompjutersku pismenost\nBrisel, 12. februar 2009: Jos� Manuel Barroso, predsednik Evropske komisije, primio je devetmilioniti ECDL indeks na ceremoniji koja je priređena u cilju isticanja uspeha ECDL � European Computer Driving Licence programa čime je pokazao ličnu spremnost na dopunsko učenje kao neophodnost ulaganja u kompjuterske veštine svih građana kako bi se povećala zaposlenost i izgradila konkurentna ekonomija u Evropi.\nPrimajući ECDL indeks, predsednik Barroso je naglasio da je Komisija ponosna na činjenicu da je ona inicijator nastanka ECDL programa i na njegov izvanredan napredak koji se danas ogleda u broju od devet miliona realizacija. Predsednik Barroso je istakao da "kompjuterska pismenost predstavlja deo osnovnih veština kao što su čitanje i pisanje i da je ovo poruka koju Komisija šalje svim stanovnicima Evrope; u ovim teškim trenucima za ekonomiju, mnogi zaposleni će morati da se prekvalifikuju i kompjuterske veštine koje danas mogu da steknu sigurno će im pomoći da nađu nove mogućnosti za bolji život sutra".\nKako bi pomogla da se prevaziđe ovakva ekonomska situacija, Komisija je pokrenula ekonomski plan za oporavak koji poziva na pametna ulaganja koja bi postigla veći rast i održivi napredak na duže staze. On poziva zemlje članice, ali i kandidate, da još više investiraju u obrazovanje i prekvalifikaciju kako bi zaštitili stanovnike Evrope od najgoreg što ekonomska kriza može doneti.\nIpak, za 40 odsto Evropljana koji i dalje nemaju osnovne kompjuterske veštine potrebne za korišćenje Interneta, mnogo toga ostaje da se uradi ali je potrebna i samoinicijativa svih: državnih organa, poslodavaca i njihovih zaposlenih. ECDL Fondacija posvećena je ciljevima evropske i2010 Strategije, koja traži digitalnu pismenost kao ključ stvaranja inkluzivnog informatičkog društva i ekonomije zasnovane na znanju.\nSEFICT � South East Europe Forum ICT poziva Vas da se priključite ovoj evropskoj akciji i organizujete informatičko obrazovanje u svojim okruženjima!\nNosioci ECDL nacionalnih licenci su:\n- DSI - SLOVENSKO DRUŠTVO INFORMATIKA www.drustvo-informatika.si za podrucje Slovenije (www.ecdl.si)\n- HIZ - HRVATSKI INFORMATIČKI ZBOR www.hiz.hr za podrucje Hrvatske (www.ecdl.hr)\n- ASOCIJACIJA INFORMATIČARA U BOSNI I HERCEGOVINI www.ecdl.ba za područje BIH\n- JISA - JEDINSTVENI INFORMATIČKI SAVEZ www.jisa.rs za područje Srbije, Crne Gore i Makedonije (www.ecdl.rs)\nAleksandra Stojaković, Koordinator SEFICT


Palanačka Skupština opštine usvojila rebalans – budžet manji za 79 miliona – LIPE.rs\nSMEDEREVSKA PALANKA, 10. decembar 2020 – Danas je održana 20. sednica Skupštine opštine Smederevska Palanka, a pred odbornicima se našao obiman dnevni red ov 39 tačaka. Najvažnija je svakako bila ona o rebalansu opštinskog budžeta; većinom od 37 glasova usvojeno je da planirani budžet za 2020. godinu bude umanjen za 79 miliona, tako da sada iznosi 1.264.803.874 dinara\nOsim ove, odbornici su usvojili odluku o boravišnoj taksi u ugostiteljskim objektima koji pružaju smeštaj na teritoriji opštine Smederevska Palanka, ona iznosi 60 dinara, kao i izmene i dopune odluke o rasporedu radnog vremena u oblasti prometa na malo, ugostiteljstva, turizma, zanatstva i drugih uslužnih delatnosti na teritoriji ove opštine. U vreme vanrednog stanja, vanredne situacije, pandemije i drugih elementarnih nepogoda privredni subjekti obuhvaćeni ovom odlukom dužni su da se pridržavaju radnog vremena koje propiše Vlada Srbije ili Štab za vanredne situacije opštine.\nVećinom glasova je usvojen i predlog o osnivanju Ustanove Kulturni centar, koja će imati pet organizacionih jedinica: gradsko pozorište, bioskop, kancelarije za mlade, za sport i za turizam.\nFoto: zvanična Internet prezentacija Opštine Smederevska Palanka, smederevskapalanka.rs\nThe post Palanačka Skupština opštine usvojila rebalans – budžet manji za 79 miliona appeared first on podunavlje.info.\nPrevious У ПОДУНАВСКОМ ОКРУГУ 205 НОВОЗАРАЖЕНИХ, У СМЕДЕРЕВУ 97\nNext Nove automehaničke lestve za smederevske vatrogasce


Đilas: Ako predlog o izbornim uslovima bude "niz dlaku" Vučiću - protesti\nVesti Autor:novine Nova, Beta16. jul. 202108:54 > 18:3364 komentara\nPredsednik Stranke slobode i pravde (SSP) Dragan Đilas izjavio je da deo opozicije neće izaći na izbore ukoliko predlog unapređenja izbornog procesa koji treba da sačine posrednici iz Evropskog parlamenta, bude "uz dlaku" predsedniku Srbije Aleksandru Vučiću, već će organizovati proteste.\n„Mi ćemo do 1. avgusta proslediti naše zahteve Evropljanima, verujem da će oni dati predloge koji će biti prihvatljivi za nas da izađemo na izbore. Ukoliko to budu predlozi koji će ići uz dlaku Vučiću, sa idejom: ‘Aj samo vi izađite na izbore pa da možemo da odahnemo’, mi na te izbore nećemo izaći“, kazao je Đilas za dnevni list „Nova“.\nĐilas je naglasio da će u tom slučaju pozvati građane na protest i na ulici se „boriti za izborne uslove i slobodne izbore“.\n„Nadam se da to toga ovoga puta neće doći, da će pritisak iz Evrope ipak biti dovoljan da oni popuste u ovome što su do sad napravili, da se malo vrate u normalu, da ljudi mogu da nas čuju i da ćemo na takve izbore izaći i na njima pobediti“, istakao je Đilas.\nBilčik: Nadam se da ćemo pomoću međupartijskog dijaloga prevazići period bojkota\nOdržan sastanak radne grupe za međustranački dijalog bez posredovanja stranaca\nGovoreći o sastancima održanim u okviru međustranačkog dijaloga o izbornim uslovima uz posredovanje predstavnika EP, Đilas je rekao da taj dijalog kasni više meseci, da je morao da počne mnogo ranije i to preko platforme „Zum“.\nĐilas je naveo da veruje da će se opozicija izboriti za „minimum“, da izbori budu „bar malo fer i pošteni“.\nKomentarišući svoju raniju izjavu da vlast nema šanse da pobedi na izborima u Beogradu naredne godine, Đilas je rekao da svoj optimizam bazira na „zdravom razumu“ i na tome da Beograđani „imaju zdrav razum“.\n„(Beograđani) imaju oči, mogu da vide šta se dešava u ovom gradu proteklih osam godina, koliko je on devastiran, koliko je prljav, koliko je saobraćaj u kolapsu, koliko se rade rekonstrukcije, koliko nikakve ideje i plana za razvoj Beograda nema i koliko vlast pokušava da zauvek promeni izgled Beograda i da učini da istorija Beograda počne od njih“, ocenio je Đilas.\nĐilas je rekao da, prema rezultatima istraživanja za beogradske izbore, ujedinjena opozicija ima 39,4 odsto, navodeći da ujedinjena opozicija podrazumeva SSP, Pokret slobodnih građana, Demokratsku stranku, Pokret za preokret, Ne davimo Beograd, Zajedno za Srbiju, Narodnu stranku i Socijaldemokratsku stranku, „za koje smo sigurni da sutra ne bi ušli u vlast sa Aleksandrom Vučićem“.\nDragan Đilasizborni uslovi


Decembar 05, 2020 18:42\nBolton je na Holberg debati 2020. iz bergena, koja je prenošena onlajn, rekao da je Kina na prvom mestu kao najveća strateška pretnja SAD i globalnoj bezbednosti, dok je Rusija odmah iza nje.\n"Smatram da će Kina biti egzistencijalno pitanje za Zapad i za njegovu demokratiju tokom celog 21. veka jer sprovodi unutrašnju i međunarodnu politiku koja je suprostavljena zapadnim interesima i vrednostima", naveo je Bolton i dodao da više nije reč o komunističkoj zemlji, već o autoritarnom sistemu koji vrši pritisak na sve vrste slobode.\n"Samo juće su zatvorili četiri lidera demokratskog pokreta u Hongkongu", rekao je Bolton i dodao da Peking na međunarodnom planu sprovodi svoj sofisticirani sajber ratni program.\nOn tvrdi da Kina pokušava da zloupotrebi pravila liberalnog međunarodnog sistema u celosti kako bi ostvarila svoje interese sprovodeči merkantilističku politiku u Svetskoj trgovinskoj organizaciji.\n"Koristi kao oružje kompanije poput Huaveija i ZTE a u cilju da preuzme u svoje ruke petu generaciju telekomunikacijskih sistema svuda u svetu", objašnjava Bolton i dodaje da je aktuelni kineski predsednik Si Džiping najautoritarniji lider te zemlje od vremena Mao Cedunga.\n"To nije mišljenje samo kod većine Amerikanaca, već svuda u Evropi, Japanu, Australiji, Singapuru, ali i u drugim delovima sveta", kaže on i dodaje da Kina to radi sa neverovatnim uspehom.\n"Ja im se zaista divim. Oni kradu intelektualnu svojinu, ne moraju da troše pare na istraživanja, već samo izvrše ''rekreiranje'' proizvoda i prodaju ih na tržištima proizvođača odakle su ih inače ukrali uz podršku i subvencije države", tvrdi bivši savetnik američkog predsednika za nacionalnu bezbednost.\nKaže da svet mora da izvrši pritisak na Kinu kako bi Peking obustavio to, ali ipak ne veruje da će Kinezi to uraditi, jer, kako kaže, što bi to radili kada se pokazalo da je to veoma uspešan biznis model za njih.\nKada je reč o Rusiji, Bolton kaže da je to opadajuća sila.\n"Rusija je takozvana ekonomija jednog konja zasnovana na nafti i prirodnom gasu. Ali sve dok ima desetine hiljade komada nuklearnog naoružanja, to je druga priča i to je zemlja koja mora da se ima ozbiljno u vidu, što mislim i da činimo", smatra Bolton.\nKaže da Rusijom vlada autoritarni lider Vladimir Putin koji pokušava da povrati rusku hegemoniju i uticaj Moskve u sovjetskoj sferi, ali i na Bliskom istoku.\nPo njegovom mišljenju, proizvodnja oružja za masovno uništenje, kao i globalni terorizam i radikalni islamizam su takođe velike strateške pretnje.\n"Talibani i dalje igraju ozbiljnu ulogu u Avganistanu. Libija je i dalje u konfliktu. Na ulicama SAD i Evrope i dalje vidimo terorističke aktivnosti", objašnjava Bolton.\nKada je reč o nedavno okončanim izborima za predsednika SAD, on kaže da se plašio da će aktuelni predsednik Donald Tramp dobiti drugi mandat jer, prema njegovim rečima, neke od štete koje je napravio bi bile nepopravljive, a posledice dugoročne.\n"To je i razlog što sam dao ostavku na mesto savetnika za nacionalnu bezbednost SAD", kaže Bolton i dodaje da veruje da će šteta, koju je po njegovim rečima napravio Tramp na međunarodnom i unutrašnjem planu, biti brzo popravljena.\n"Mislim da je Trampova vladavina samo iskustvo, a ne tendecija i mislim da će Tramp otići u istoriju kao najgoreg predsednika kojeg smo ikada imali", tvrdi Bolton i ne smatra da nastaje "trampizam".\nKaže da američki građani iz dana u dana sve više shvataju štetu koju je Tramp napravio.\n"Tragedija je uopšte što je on bio nominovan i bio predsednik SAD. Ali takođe mislim da su takve bile okolnosti i da su demokrate u 2016. nominovale najgoreg kandidata kojeg su mogli", kaže Bolton, uz konstataciju da Tramp u protekle četiri godine nije ugrozio temelje američkih institucija.\nBolton tvrdi da ne postioji "trampizam" jer, kako objašnjava, Tramp nema filozofiju, nema strategiju, niti politiku, već je reč samo o Donaldu Trampu\nMeđutim, dodaje on, takođe veruje da će i Džozef Bajden biti predsednik SAD samo sa jednim mandatom.\nNa pitanje da li smatra da su se pojavile nove tendencije koje su dovele do erozije demokratije, Bolton kaže da je to danas uočeno u zemljama koje su imale totalitarnije i autoritarnije režime na prostorima Sovjetskog Saveza i bivše Jugoslavije, između ostalih, ali da ne smatra da je reč o globalnom trendu.\n"To znači da nisu imali snažan pokret napred, poput Rusije koja se kretala od totalitarnog društva, preko kratkog iskustva sa demokratijom, pa vraćanje na autoritarni model", kaže Bolton i dodaje da se u poslednjih deset godina suočavamo sa diskunuitetom i u Evropi i u SAD koji se reflektovao i na političke tokove i to na različite načine.\nAli, zaključuje on, o tome više treba da brine EU zbog nategnutosti unutar Unije na što je uticalo, kako tvrdi i izlazak Velike Britanije, ali i unutrašnji problemi u zemljama članicama EU koji su se takođe reflektovale na nivou cele EU.


J A V N I P O Z I V za učešće u „Projektu sufinansiranja zapošljavanja i samozapošljavanja djece šehida / poginulih boraca 2021“ - Živinice Čaršija\nJ A V N I P O Z I V za učešće u „Projektu sufinansiranja zapošljavanja i samozapošljavanja djece šehida / poginulih boraca 2021“\nProjekat se realizira s ciljem zapošljavanja i samozapošljavanja djece šehida / poginulih boraca sa završenom VSS, SSS i NK koja aktivno traže posao, a koja se nalaze na evidenciji nezaposlenih JU Služba za zapošljavanje Tuzlanskog kantona.\nPravo učešća po Javnom pozivu imaju pravni subjekti koji imaju registrovanu djelatnost na području Tuzlanskog kantona, koji redovno izmiruju obaveze po osnovu poreza i doprinosa, kao i poslodavci koji sa Poreznom upravom Federacije BiH imaju potpisan Sporazum o odgođenom plaćanju duga po osnovu javnih prihoda.\nKorisnici Programa su nezaposlene osobe iz kategorije djeca šehida/poginulih boraca sa završenim VSS, SSS i NK, koje su obavile pripravnički staž/volontiranje ili stručno osposobljavanje u struci, prijavljene na evidenciji nezaposlenih Službe, dan prije zaključivanja ugovora o radu s poslodavcem (zapošljavanje), a u slučaju pokretanja vlastite djelatnosti, osobe koje se nalaze na evidenciji bez obzira na stepen obrazovanja i starosnu dob. Nezaposlene osobe koje su bile korisnici ovakvog programa u ranijim godinama, mogu biti ponovo korisnici po ovom Projektu u slučaju da je po javnom pozivu ostalo neraspoređenih finansijskih sredstava.\nPristigle prijave bodovat će Komisija imenovana od strane Službe za zapošljavnje TK, Saveza organizacija porodica šehida i poginulih boraca i Ministarstva za boračka pitanja.Nezaposlenim osobama će se bodavati ukupno vrijeme na evidenciji. U slučaju istog broja bodova prednost će imati osoba koja je bila duže na evidenciji, istakao je ovom prilikom ministar za boračka pitanja TK.


PU Foča: Pojačana kontrola brzine vozila do 13.maja – RTV BPK\nPU Foča: Pojačana kontrola brzine vozila do 13.maja\n24. Aprila 2018.\tFoča\nNa području Policijske uprave Foča, u periodu do 13.maja, vršiće se pojačana kontrola učesnika u saobraćaju, putem radarskog sistema „Ramer 10“ namijenjenog za digitalno snimanje prekršaja prekoračenja brzine, odnosno evidentiranje brzine bez zaustavljanja vozila.\n„Ramer 10“ funkcioniše u svim vremenskim uslovima, kao i u noćnim satima. Pored toga uređaj istovremeno detektuje više vozila u prekršaju i omogućava kontrolu za različite kategorije vozila.\nTakođe, radarski sistem smanjuje i mogućnost korupcije, jer svaki od uređaja ima memoriju na koju policijski službenik ne može da utiče. Vozačima koji počine prekršaj evidentiran navedenim radarskim sistemom, obavještenje o učinjenom prekršaju dostavlja se na prijavljenu adresu prebivališta.\nRadar ”Ramer 10” će od 22. do 25. aprila biti na području opštine Novo Goražde, od 26. do 29. aprila u Rudom, od 30. aprila do 06.maja u Višegradu, te u Foči od 07. do 13.maja.\nIz Policijske uprave Foča podsjećaju da je od ukupno 250 saobraćajnih nezgoda, koje su se u periodu od januara do decembra 2017. godine dogodile na području ove Uprave, neprilagođena brzina kretanja vozila bila je najučestaliji uzrok, tačnije uzrok u 109 saobraćajnih nezgoda.\nPolicijska uprava Foča apeluje na vozače da prilikom učestvovanja u saobraćaju poštuju saobraćajne propise, naročito one koje se odnose na ograničenja brzine kretanja vozila.


Održana šesta sednica Saveta za praćenje UN preporuka - Romaworld\nHome»Vesti » Održana šesta sednica Saveta za praćenje UN preporuka\nКоментари су искључени на Održana šesta sednica Saveta za praćenje UN preporuka\nOtvarajući šestu sednicu Saveta za praćenje primene preporuka mehanizama UN za ljudska prava, predsednica Saveta Suzana Paunović je istakla da Savet u punom kapacitetu nastavlja da kontinuirano prati sprovođenje obaveza koje je naša država preuzela u oblasti zaštite i unapređenja stanja ljudskih prava prema UN.\nPosebna pažnja posvećena je izveštavanju za Treći ciklus Univerzalnog periodičnog pregleda kroz koji je Srbija prošla 24. januara 2018. godine u Ženevi.\nPaunovićeva, koja je predvodila državnu delegaciju, je upoznala članove Saveta da je naša država najvažnijem telu UN u oblasti ljudskih prava predstavila četvorogogodišnje napore kako u pogledu zakonodavnog okvira, jačanja institucionalnih kapaciteta, tako i ispunjavanju preporuka iz prethodnog ciklusa.\nDržave članice UN su pohvalile inkluzivan i transparentan proces izrade državnog izveštaja za UPR, koji je uključio pored državnih organa i organizavcije civilnog društva, nezavisna tela i međunarodne organizacije.\nOna je ukazala da je posebno važno što su države članice UN prepoznale kao napredak u praćenju stanja ljudskih prava osnivanje ovog Saveta, ističući da je Srbija jedina zemlja u regionu koja na sistematski način prati primenu preporuka UN u oblasti ljudskih prava.\nOna je objasnila da je u procesu razmatranja izveštaja RS za Treći ciklus Univerzalnog periodičnog pregleda učestvovalo je 74 zemalja članica UN, koje su postavljale pitanja delegaciji i davale preporuke tokom interaktivnog dijaloga.\nSrbija je od država članica UN dobila 190 preporuka, od kojih je delegacija Republika Srbije na licu mesta prihvatila 74, a za preostalih 116 preporuka delegacija Republike Srbije se obavezala da će Savetu za ljudska prava dostaviti naknadno pisano izjašnjenje, precizirla je Paunović.\nOna je obavestila članove Saveta da je je po povratku u Beograd delegacija Srbije pristupila na odgovoran način razmatranju dobijenih preporuka i da je timskim radom svih resora u Vladi došlo do usaglašavnja odgovora u vezi sa statusom preporuka koji treba da bude dostavljen Ujedinjenim nacijama.\nSvi učesnici su se složili da je Savet najbolja platforma za dijalog sa civilnim društvom i drugim zainteresovanim akterima, kako bi se čula različita mišljenja i unapredio proces praćenja i sprovođenja preporuka Ujedinjenih nacija.\nSednici Saveta su pored članova prisustvovali i predstavnici organizacija civilnog društva, nezavisnih državnih organa i međunarodnih organizacija.\nOBELEŽAVANJE MEĐUNARODNOG DANA ROMA – ULEPŠAVANJE STVARNOSTI


Broj saobraćajnih nesreća koje su izazvane pospanošću vozača mogao bi da se smanji većim uključivanjem stručnjaka koji će raditi na prevenciji, izjavio je predsednik Srpskog somnološkog društva, doktor Slavko Janković, najavljujući da će se ovom problemu posvetiti mnogo veća pažnja.\nPodsećajući da je prevrtanje turskog autobusa kod Subotice 14. avgusta jedan od poslednjih većih udesa za koji se pretpostavlja da ga je izazvao vozač koji je zaspao za volanom, on je dodao da se u Srbiji svake godine dešava veliki broj nesreća čiji je uzrok „neredovno spavanje ili pospanost vozača“, bilo da se radi o našim državljanima ili strancima koji su u tranzitu.\nPovodom novinskih izveštaja o takvim udesima, u kojima redovno može da se pročita da je „vozač iz još neutvrđenih razloga izgubio kontrolu nad vozilom“, Janković je rekao da „nema puno razloga zašto bi neko prešao na suprotnu stranu puta i izazvao saobraćajnu nesreću, pogotovo što se uglavnom radi o mladim ljudima“.\nTakvi vozači „mogu da dožive, recimo, infarkt srca, što se retko dešava, ili šlog, što se dešava još ređe“, izjavio je on i objasnio da ostaje treća mogućnost – da su zaspali za volanom, što je ustvari najčešći razlog za gubljenje kontrole nad vozilom.\nOn je vozačima preporučio da ne kreću na put ako nisu dobro spavali prethodne noći, a drugi važan savet je da treba praviti pauze od tridesetak minuta posle dva sata vožnje na dužoj relaciji.\n„Ukoliko čovek oseća da je pospan, ima smisla parkirati se i odspavati, tih pola sata doneće odmor koji će da osigura bezbednu vožnju“, rekao je Janković.\n„Srpsko somnološko društvo planira da pokrene saradnju sa svima koji se bave saobraćajem, uključujući i policiju“, rekao je poznati neuropsihijatar koji u Klinici za neurologiju rukovodi Centrom za poremećaje spavanja.\nJanković je ocenio da je u ovoj oblasti potrebno uvesti mnogo bolju organizaciju, uz veće angažovanje ovog specijalizovanog centra, u čijem sastavu radi i Laboratorija za poremećaje spavanja „koja je u potpunosti opremljena i sposobna da rešava ovakve probleme“.\nGovoreći o razlozima koji mogu da izazovu pospanost, on je istakao da se kod zdravih ljudi uglavnom radi o tome da nisu redovno spavali zbog velikih obaveza ili su dugo za volanom, ali da postoje i poremećaji i bolesti spavanja, na prvom mestu prestanak disanja u toku spavanja, kao razlog koji sprečava puni odmor u toku noći.\n„Oko četiri odsto muškaraca i dva odsto žena ima tu bolest, a među starijima od 50 godina više od 20 odsto populacije hrče, prestaje da diše i pospano je preko dana“, naveo je doktor Janković i dodao da istu posledicu može da ima i niz bolesti i poremećaja poznatih pod zajedničkim nazivom parasomnije – od mesečaranja do konfuznog razbuđivanja.\nEvropske zemlje i SAD su, rešavajući taj problem, uvele obavezu da svako ko želi da položi vozački ispit mora da prođe kroz polisomnografsku laboratoriju, što se posebno odnosi na grupe ljudi kao što su vozači u međugradskom saobraćaju i vozači teških kamiona rekao je Janković.


Održano VII Međunarodno savetovanje pčelara Braničevskog okruga u Kostolcu – Радио Стил\nOdržano VII Međunarodno savetovanje pčelara Braničevskog okruga u Kostolcu\nPosted By: Radio Stil 11/02/2018\nU pozorišnoj sali Doma kulture u Kostolcu, u nedelju 11. februara, održano je VII Međunarodno savetovanje pčelara Braničevskog okruga, koje je okupilo veliki broj pčelara i zainteresovanih građana. Organizator savetovanja je Udruženje pčelara „Požarevac“ u saradnji sa Agrarnim fondom za razvoj poljoprivrede grada Požarevca i Gradskom opštinom Kostolac.\nNa samom početku stručnog skupa Dejan Milošević, predsednik Udruženje pčelara „Požarevac“ pozdravio je goste izrazivši veliku zahvalnost lokalnoj samoupravi grada Požarevca na pomoći koju im nesebično pruža za razvoj pčelarstva. On je podsetio da je prošle godine na savetovanju predočena ideja o izgradnji Pčelarsko – razvojnog centra u Ljubičevu, koji će biti u svrsi razvoja turizma, a očekuje se da će u septembru ove godine taj projekat biti i realizovan.\nBojan Ilić, predsednik Skupštine grada Požarevca je obraćajući se prisutnima naglasio da je grad Požarevac prepoznao pčelarstvo kao perspektivu domaće poljoprivrede i da već godinama unazad pruža stalnu podršku Udruženju pčelara „Požarevac“ koje je do sada pokazalo zavidan nivo organizacije, marljivosti i želje za napredovanjem. “ Jedan od dokaza za ovu tvrdnju je i današnji skup, ali i broj članova i obim proizvodnje koji su u stalnom usponu“ – rekao je Ilić.\nUdruženje pčelara „Požarevac“ osiguralo je i ove godine najbolje predavače. Prvi predavač koji je nastupio na savetovanju je Sofron Sofronijev, velepčelar iz Montane -Bugarske sa temom “ Tehnologija pčelarenja osmoramnom fararovom košnicom na pčelinjaku sa 1000 zajednica. Predavanje na temu „Apiterapija u slovenačkom pčelinjaku“ održao je Karl Vogrinčić, pčelar i apiterapeut iz Slovenije. Zatim je član društva apiterapeuta iz Maribora – Slovenije, Vlado Puškin održao dva predavanja. Jedno na temu „Apiterapija u Sloveniji“ i drugo na temu „Pića na bazi meda“ .\nOvogodišnje savetovanje pod nazivom „Nauči da uspeš“ upotpunjeno je i kulturno – umetničkim programom u okviru kojeg su nastupili Kulturno – umetničko društvo “ Kostolac „igrama iz Zapadne Srbije i vokalni solista Slobodan Janković sa pesmom „Pčelo moja pčelice“. Takođe na stručnom skupu prikazan je i kratak film „Predstavljanje pčelarske Srbije“ .\nPčelarska podružnica „Pozarevac“ osnovana je 1927 godine, a samo udruženje broji preko 300 članova. Od svog osnivanja pa sve do danas udruženje je radilo u kontinuitetu i iz godine u godine išlo uzlaznom linijom. Danas je Udruženje pčelara “Požarevac” najbrojnije i najaktivnije pčelarsko udruženje u Srbiji.


Sta je to GLOBALIZACIJA?\nnapravljeno: Sreda, 14. Oktobar 2009 Vreme 22:18.\nizmenjeno: Četvrtak, 15. Oktobar 2009 Vreme 09:24.\ns Egipcaninom verenikom\nimala je sudar u francuskom tunelu\nvozeci se u nemackom automobilu\nkoji ima holandski motor.\nVozio ga je pijani Belgijanac\nopijen skotskim viskijem,\na pratili su ih italijanski paparaci\nna japanskim motorima.\nPrincezin zivot pokusali su da spasu americki lekari\nkoristeci GNU belosvetsku tehnologiju.\nOvo verovatno citate na kompjuteru koji koristi tajvanske cipove,\nbuljite u koreanski monitor\nradeci u Singapuru.\nSve to su transportovali su vozaci iz Indije\ndok nije oteto u Indoneziji\ni iskrcano na Siciliji\na transportovao konacno do Vas vozac iz BiH...\npa moglo bi se reči...inače je liga zapad...\n#1, 15.10.2009 - 09:24


Niška televizija » Informacije o ETŠ “Mija Stanimirović” putem interneta (VIDEO)\nInformacije o ETŠ “Mija Stanimirović” putem interneta (VIDEO)\nObjavljeno 19.06.2015. 10:57\nMali maturanti će i tokom letnjeg raspusta moći da se informišu o programu rada elektrotehničke škole “Mija Stanimirović” od sadašnjih učenika te škole, putem interneta. Istovremeno, đaci koji već pohađaju tu školu moći će da uče programiranje u specijalno opremljenoj učionici kao i na Visokoj tehničkoj školi.\nIako raspust zvanično počinje 20. juna, pojedini učenici ETŠ “Mija Stanimirović” će ići u školu i tokom letnjeg raspusta kako bi učili programiranje i preko internet foruma informisali buduće đake, sve do upisa.\nOvoj akciji priključila se i Visoka tehnička škola strukovnih studija.\nETŠ “Mija Stanimirović” za sledeću školsku godinu upisuje 204 učenika u 7 odeljenja. Budući đaci mogu da se školuju za administratora računarskih mreža, elektrotehničara informacionih tehnologija, elektrotehničara za elektroniku na vozilima, elektrotehničara multimedija kao i telekomunikacija.\nTasovac:“Država će se neopozivo povući iz vlasništva u medijima“ (VIDEO)\nZnačajan broj intelektualaca svake godine napusti Srbiju (VIDEO)


Hodorkovski će tražiti azil u Britaniji\nBeta\t 24. decembra 2015. 11:50\nRuski tajkun Mihail Hodorkovski, kritičar predsednika Vladimira Putina, izjavio je da će možda tražiti politički azil u Velikoj Britnaii, pošto je Moskva izdala medjunarodnu poternicu za njim zbog moguće umešanosti u ubistvo.\nHodorkovski, bivši šef zatvorene naftne kompanije “Jukos” i nekada najbogatiji čovek u Rusiji, izjavio je za Bi-Bi-Si da je sada jasno da ga Putin smatra “ozbiljnom pretnjom” u ekonomskom i političkom smislu.\nDodao je da se oseća sigurnim u Londonu i da je zainteresovan da traži azil.\nRusija je u sredu izdala medjunarodnu poternicu za ruskim tajkunom i u odsustvu mu odredila pritvor.\nHodorkovski je 11. decembra optužen za organizaciju ubistva gradonačelnika u Sibiru 1998. godine. Pored organizacije ubistva gradonačelnika, Hodorkovski se tereti i za ubistvo njegovog pratioca, prenela je tada agencija Interfaks.\nOn je već proveo u zatvoru 10 godina zbog utaje poreza i pronevere, a Putin ga je u decembru 2013. pomilovao.


Ambasada SAD: Srbija treba da odustane od kupovine naoružanja od Rusije, inače su moguće sankcije - Centar za evroatlantske studije - CEAS\n"Pozivamo sve naše saveznike i partnere da se odreknu transakcija s Rusijom koje rizikuju pokretanje sankcija prema Zakonu o suprotstavljanju američkim suparnicima kroz sankcije (CAATSA). Više puta smo izrazili zabrinutost zbog nabavke ruske vojne opreme u Srbiji, uključujući planiranu kupovinu sistema Pancir, sa visokim vladinim zvaničnicima", navodi se u odgovoru Ambasade za RSE u četvrtak.\nAmbasada ocenjuje da SAD i Rusija imaju vrlo različite vizije za budućnost Zapadnog Balkana i poručuje da Vašington snažno podržava evropski put Srbije i njen postavljeni cilj članstva u EU.\nS druge strane, kako tvrdi, Moskva se "aktivno protivi zapadnoj integraciji regiona i nastoji da spreči rešavanje etničkih tenzija, marginalizuje uticaj SAD i EU, i uspori ili spreči zemlje Zapadnog Balkana da slede svoju, nezavisnu orijentaciju".\nStejt department je tada pozvao sve saveznike i partnere da odustanu od transakcija sa Rusijom koje bi mogle da dovedu do uvođenja sankcija po Zakonu o suprostavljanju američkim protivnicima kroz sankcije (CAATSA).\nPredsednik Srbije Aleksandar Vučić izjavio je ranije da je Srbija u vojnom smislu značajno snažnija, nakon kompletiranja odbrambenog sistema "Pancir S1", čiju nabavku naša zemlja nije krila i sve je radila transparntno.\nOznake: Aleksandar Vučić, Pancir S1, članstvo u EU


► Štajnmajer: Odnosi Nemačke i Crne Gore veoma bliski\nOn je, u razgovoru sa crnogorskim predsednikom Milo Đukanovićem u Berlinu, rekao da Crna Gora može računati i na podršku Nemačke na putu ka Evropskoj uniji (EU).\nŠtajnmajer je podsetio na podršku Nemačke tokom pristupanja NATO, ističući da je Crna Gora danas vredan partner u Alijansi, saopšteno je danas iz Đukanovićevog kabineta.\n"Naš sledeći zadatak je integracija u EU", kazao je nemački predsednik i istakao da je Crna Gora jedna od najbržih zemalja na evropskom putu.\nKako je naveo, on je uveren da će se EU nakon izbora za evropski parlament i jasnije slike o Bregzitu, snažnije posvetiti integraciji Zapadnog Balkana.\n"Crna Gora će na tom putu imati punu podršku Nemačke, posebno po pitanju jednog od najvažnijih pitanja u pregovorima, vladavini prava", poručio je Štajnmajer.\nĐukanović je zahvalio Štajnmajeru za veliku podršku Nemačke koju u kontinuitetu pruža Crnoj Gori i u vremenu kada je očuvala stabilnost, i krenula na put integracija i uspostavljanja demokratije, i danas kada kao nezavisna država mukotrpno radi na izgradnji institucija i dostizanju evropskih standarda.\nKako je on rekao, takav odnos Nemačke nije samo prema Crnoj Gori, nego i celom regionu, za čiju je stabilnost ključna dalja integracija i viši kvalitet života građana.\n"Imponuje pažnja Nemačke, ali bi bilo važno da iskoristite svoj uticaj, kako bi i druge evropske adrese pomogle evropeizaciju Balkana", naglasio je Đukanović.\nOn je kazao da se Crna Gora, iako mala zemlja, trudi da bude ozbiljan promoter evropske politike u regionu i ocenio da je posebno značajna podrška Nemačke u oblasti pravosuđa, unutrašnjih i spoljnih poslova.\nZnačajan deo razgovora, kako je saopšteno, bio je posvećen i aktuelnim prilikama u regionu.\n"Obostrano je pozdravljen dogovor Skoplja i Atine, koji može biti primjer kako se i teška pitanja rešavaju kada za to postoji polotička volja i jasni ciljevi, što treba da posluži kao inspiracija i za preostala otvorena pitanja u regionu", ističe se u saopštenju.\nPrve dame Crne Gore i Nemačke, Lidija Đukanović i Elke Bidenbender, imale su odvojeni razgovor tokom kojeg su posebnu pažnju posvetile ulozi žene u javnom i političkom životu i obrazovanju mladih.


Nove izmene pravilnika o auto-školama, primena počinje od 22. septembra 2016. godine - ltablice.com\nPored ostalih izmena, novina iz ovog pravilnika je i da je vreme za polaganje teorijskog dela vozačkog ispita smanjeno, od sada je to 45, umesto 60 minuta. Početkom godine (od 1.1. 2016) je već ublažen kriterijum za prolazak na ispitu, dovoljno je da kandidat za vozača osvoji najmanje 85 odsto (umesto ranijih 90%) od ukupnog broja poena na testu, da bi položio ispit.\nU smislu ubrzanja procesa polaganja praktičnog dela vozačkog ispita, novina je i to, što pre početka praktičnog ispita, ispitivač neće biti obavezan da se prijavljuje na informacioni sistem MUP-a, već će to raditi tek kada se kompletan ispit završi, kada se inače i upisuju podaci o sprovedenom ispitu. To bi trebalo da omogući većem broju kandidata da izađu na polaganje.\nNapravljena je i izmena u procesu izbora ispitnog zadatka, prilikom polaganja praktičnog dela ispita. Sada kandidat sam vrši izbor kovertiranog ispitnog zadatka, slučajnim izborom, iz fonda koji ne sadrži ispitne zadatke, koje su ranije izabrali predhodni kandidati. Starom odredbom bilo je određeno da računar vrši slučajni izbor zadatka iz fonda svih ispitnih zadataka auto-škole.\nUkoliko je broj kandidata veći od broja ispitnih zadataka, nakon raspodele svakog pojedinačnog zadataka iz fonda, naredni slučajni izbor započinje ukupnim fondom zadataka.\nIzmenjen je i Pravilnik o uslovima koje mora da ispunjava privredno društvo koje vrši osposobljavanje kandidata za vozače, stupio je na snagu 22. septembra 2016. године.\nPored ostalih izmena, izmenjena je odredba pravilnika da auto-škole moraju imati, u svom vlasništvu ili uzet pod zakup, poligon za sprovođenje početne praktične obuke kandidata. Primena te odrebe odložena je na 2 godine, do 25. oktobra 2018.\nDo 25. oktobra 2018. odložena je odredba koja se odnosi na vozila za osposobljavanje kandidata kategorije B, koja predviđa da vozilo mora imati ugrađen tahograf, ABS sistem i uređaj za davanje zvučnih i optičkih signala, koji se aktivira pri upotrebi duplih nožnih komandi.\nI pored nekih primedbi da se snimanjem polaganja teorijskog dela vozačkog ispita (gde se vrši snimanje svih kandidata i ispitivača celim tokom polaganja ispita) krši zakon o zaštiti podataka o ličnosti, ova odredba je ostala na snazi.\nTestovi za vožnju polagaće se na računaru od 4.1.2016 godine


Kostreš: Ekonomski snažna Vojvodina pomoći će Srbiji - Autonomija\nKostreš: Ekonomski snažna Vojvodina pomoći će Srbiji\nAutonomija 14. apr 2008.\nZamenik predsednika Lige socijaldemokrata Vojvodine (LSV) Bojan Kostreš izjavio je da jedino ekonomski snažna Vojvodina može da pomogne Srbiji na putu evropskih integracija.\n„Da bi Vojvodina bila ekonomski jaka, ona mora da ima zakonodavnu, sudsku i izvršnu vlast, svoje izvorne prihode i imovinu“, rekao je Kostreš na tribini LSV u Srpskom Itebeju.\nPrema njegovim rečima, pokrajini niko ne treba da „pokloni“ veća ovlašćenja, nego samo da joj se vrati ono što joj je „nasilno oduzeto“.\nOcenio je da je decentralizacija jedino rešenje za dalji napredak Srbije. „Mi se borimo za interese svih građanki i građana Vojvodine i samo njima odgovaramo, jer druge gazde nemamo. Pokazali smo svojom borbom protiv koncesije na autoput Horgoš-Požega i protiv prodaje NIS-a u bescenje da nećemo dozvoliti da drugi odlučuju o sudbini onoga što smo sami stvorili“, rekao je Kostreš.


! /Akcioni plan i strateške smjernice za jačanje ekonomije BiH predstavljeni Vladi FBiH / Radio Sarajevo\nFoto: BBI Banka/Incijativa „Mi to možemo“\n04. 06. 2020. u 15:59:00 Promotivni tekst\nPredstavnici inicijative za samoodrživost domaće proizvodnje i jačanje bh. ekonomije “Mi to možemo” prezentirali su danas Vladi Federacije BiH akcioni plan i strateške smjernice za prevazilaženje ekonomske krize u BiH.\nČlanovi delegacije - koji su tokom pandemije zajedno sa još 20-ak domaćih eksperata iz različitih oblasti, pripremili sveobuhvatan dokument za prevazilaženje krize - Amer Bukvić, predsjednik Uprave BBI banke, Nedim Uzunović, generalni direktor Bosnalijeka, Rusmir Hrvić, predsjednik As Holdinga i Sanel Kusturica, predsjednik Uprave Sparkasse Bank, predstavili su danas Koordinacionom odboru za stabilizaciju privrede i sanaciju negativnih posljedica pandemije u FBiH, kratkoročni i dugorični plan za oporavak bh. ekonomije.\nU ime Vlade FBiH sastanku su prisustvovali članovi Koordinacionog odbora za stablizaciju privrede i sanaciju negativnih posljedica pandemije u FBiH kojeg čine federalni ministri Jelka Milićević, Edita Đapo, Amir Zukić i Šemsudin Dedić. Sastanku je prisustvovao i predsjednik Udruženja poslodavaca FBiH Adnan Smailbegović.\n„Ova inicijativa je pokret za razvoj domaće proizvodnje i domaćih proizvoda oko koje želimo okupiti sve zainteresovane bez obzira na političku i etničku pripadnost kako bismo radili za naše opće dobro. Pandemija je pokazala da se možemo osloniti samo na vlastite resurse i da se sve ekonomije zatvaraju. U ovom dokumentu, koji smo ponudili Vladi Federacije, na 90 strana, nalazi se i presjek našeg trenutnog ekonomskog stanja, kao i kratkorični i dugoročni planovi za pokretanje bh. ekonomije. Naša zemlja trenutno se nalazi u nezavidnoj poziciji.\nNaime, BiH uvozi tri puta više prehrambenih artikala i četiri puta više lijekova nego što ih izvozimo. Deficit lijekova iznosi 700 miliona KM, dok se deficit prehrambenih proizvoda mjeri u milijardama KM. Takva strukturalna pozicija BiH mora se promjeniti radi samoodrživosti naše ekonomije“, naglašava Bukvić.\nPrema njegovim riječima dokument koji je prezentiran Vladi Federacije nudi konkretna rješenja oko toga koje industrijske sektore treba odmah ojačati kako bi se lakše prebrodila kriza pandemije.\nFoto: BBI Banka: Incijativa „Mi to možemo“\n„Ponudili smo kratkoročne i srednjoročne mjere, koje je potrebno poduzeti kako bi BiH postigla viši nivo samoodrživosti. Potrebno je napraviti brze promjene i pokrenuti inicijative koje trebaju biti usklađene sa strateškim pravcem i razvojnim ciljevima države BiH, a ujedno je potrebno razmisliti i kako postaviti novi pravac za otporniji održivi ekonomski razvoj“, pojašnjava Bukvić.\nPredstavnici Koordinacionog odbora za stabilizaciju privrede i sanaciju negativnih posljedica pandemije u FBiH, podržali su inicijativu „Mi to možemo“ i dogovoren je nastavak komunikacije u cilju provođenja predloženih mjera za jačanje ekonomije BiH.\nInicijativa simboličnog naziva “Mi to možemo” okupila je ugledne stručnjake iz različitih oblasti koji su na volonterskoj osnovi pripremili ključne smjernice za prevazilaženje ekonomske krize u kojoj se BiH, kao i sve svjetske ekonomije, zatekle pod uticajem pandemije.\nInicijativa, između ostalog, ukazuje na nužnost pružanja veće podrške razvoju novih biznisa, digitalizaciji, stvaranju pretpostavki za izgradnju efikasnih proizvodnih klastera u domenu prehrambenog sektora, uključujući i podršku start-up biznisima. Inicijativa predlaže konkretna rješenja i ukazuje na konkretnu metodologiju kako ubrzano implementirati strukturalne reforme koje će unaprijediti poziciju BiH, njen kreditni rejting, privući investicije i ubrzati njen ekonomski razvoj. U izradu dokumenta bili su uključeni i uspješni Bosanci i Hercegovci u svijetu koji su prenijeli iskustva iz Njemačke, Singapura, Hong Konga, Ujedinjenih Arapskih Emirata, Amerike....\n„Ono što je važno da BiH ima potencijala koje do sada uopće nije adekvatno koristila, kao što su prirodni resursi, te ogroman ljudski potencijal - znanje iskusnih ljudi, inovativnost i energiju mladih, ali i potencijal dijaspore. Vjerujem da istrajnim radom na zajedničkom blagostanju za sve građane BiH možemo uspjeti i izrasti u stabilnu ekonomiju sa dobrim izgledima za ubrzan rast“, zaključio je Bukvić.\nTagovi: ekonomija inicijativa Amer Bukvić predstavljanje Vlada FBiH\n! / Bukvić: Poljoprivreda, energija i farmaceutska industrija ključne za razvoj BiH\n! / Bosnalijek svojim penzionerima podijelio pakete sa lijekovima i finansijsku pomoć\nHumanost / Vrijedna donacija Bosnalijeka za djecu i ugrožene\nDeichmann / Modna inspiracija kojom vas darujemo za 8. mart


Gledaj.rs | Zamenica šefa Delegacije EU u Srbiji: Novi Pazar važan Evropskoj uniji\nOna je predvodila delegaciju sastavljenu od 16 zamenica i zamenika ambasadora zemalja članica EU u Srbiji, koja je razgovarala sa predstavnicima lokalne samouprave i Bošnjačkog nacionalnog vijeća, a obišli su i preduzeće "Balta NP" koje je dobilo bespovratna sredstva za unapredjenje proizvodnje.\n"Mi smo tu, stojimo iza vas. Pomogli smo izgradnju infrastrukture, škole i zdravstvene ustanove, time pokazujemo da je ovaj deo Srbije važan za EU. U toku je konkurs za novi grant, vredan tri miliona evra, za mala i srednja preduzeća koja su stub lokalne privrede, da se kreiraju nova radna mesta i da ljudi ostanu", navela je Norčić Štamcar.\nGradonačelnik Novog Pazara Nihat Biševac kazao je da je EU, pored vlade Srbije, najznačajniji partner lokalne samouprave.\n"Pomoć koju nam je EU pružila u poslednjih 10 godina vredna je preko 10 miliona evra i obuhvatila je različite oblasti. Sredstvima EU izgradjen je Urgentni centar, mini brane koje su smanjile rizik od poplava, rekonstruisana osnovna škola 'Stefan Nemanja', pomognuti naši privrednici. Sve to poboljšalo je kvalitet života naših gradjana", rekao je Biševac.\nPre Novog Pazara, delegacija EU diplomata posetila je i Sjenicu gde su, takodje, razgovarali sa predstavnicima lokalne samouprave i obišli preduzeće "Azra" koje je uz bespovratna sredstva EU nabavilo nove mašine.


Izvor: Benchmark arhiva vesti 06.05.2016 - Naslovi.net\nOzvaničene Doom PC specifikacije, a tu je i novi trejler (video)\nBethesda je objavila trejler koji najavljuje lansiranje Doom igre, uz gomilu novih informacije koje se tiču dolazećeg naslova. Deli nas oko nedelju dana od lansiranja Doom-a, a sada su objavljeni zvanični PC zahtevi za ovaj FPS. Minimalni zahtevi: OS… »\nAsus vodi na tržištu gejming laptopova\nKompanija Asus je trenutno najveći proizvođač gejming laptopova na svetu, a naročito je na prvom mestu u Velikoj Britaniji, Rusiji, Francuskoj, Nemačkoj, SAD i Italiji. Asus je u februaru prodao gotovo 90.000 jedinica gejming laptopova što je daleko… »\nGoogle: Android One još uvek privlači pažnju; stižu novi uređaji\nGoogle je 2014. godine lansirao Android One program, sa ciljem da smartfone donese masama. Sada je 2016. godina, a prema svemu sudeći inicijativa nije ostvarila uspeh kakvom se Google nadao. Međutim, ovo ne znači da Google odustaje od Android One… »\n06.05.2016 Benchmark, kategorije


Teleskop Habl snimio crnu rupu koja umjesto da uništava - "rađa" zvijezde - BIGportal.ba\nOsim što sugeriše da crne rupe mogu biti produktivnije nego što smo mislili, novo istraživanje bi nam takođe moglo pomoći da razumemo odakle supermasivne crne rupe prvobitno dolaze.\nEjmi Rajns, istraživačica koja je objavila prve dokaze o crnoj rupi u galaksiji 2011. godine, takođe je bila vodeći naučnik u novom radu.\n“Od početka sam znala da se nešto neobično i posebno dešava u Henize 2-10, a sada je Habl pružio vrlo jasnu sliku veze između crne rupe i susednog regiona formiranja zvezda koji se nalazi 230 svetlosnih godina od crne rupe”, rekla je.\nRad koji opisuje nalaze, “Black-hole-triggered star formation in the dwarf galaxy Henize 2-10”, objavljen je danas u časopisu “Nature”.\nU većim galaksijama, materijal koji pada prema crnoj rupi razdire se zbog svog svojih magnetnih polja, koja stvaraju eksplozije plazme koje se kreću skoro brzinom svetlosti. Svaki oblak gasa koji je uhvaćen u taj mlaz bude zagrejan do te mere da bi čak stvorio zvezde.\n“Na samo 30 miliona svetlosnih godina od nas, Henize 2-10 je dovoljno blizu da je Habl bio u stanju da veoma jasno uhvati i slike i spektroskopske dokaze o izlivu crne rupe. Dodatno iznenađenje je bilo to što je odliv, umesto da potisne formiranje zvezda, pokrenuo rađanje novih zvezda”, rekao je Zachary Schutte, diplomirani student Rajnsove i glavni autor nove studije.\nNova studija crne rupe koju je uradio Habl takođe bi mogla da pomogne u pružanju boljih detalja o tome kako nastaju takve supermasivne crne rupe. Pošto je ostala mala, mogla bi da ponudi sliku kako su druge – sada veće – crne rupe izgledale kada su bile mlađe, i kako bi mogle da se formiraju i rastu.\n“Era prvih crnih rupa nije nešto što smo mogli da vidimo, tako da je zaista veliko pitanje: odakle su one došle? Patuljaste galaksije nam mogu ukazati na scenario zasejavanja crne rupe koji je inače izgubljen u vremenu i prostoru”, rekla je Rajns u izjavi.


Prirodne lepote jedna su od najvećih blaga Srbije. Jedinstvena priroda, njene lepote i posebnosti, međunarodno su priznate pa je Srbija svrstana među 159 centara svetske biološke raznovrsnosti. Bajkoviti krajolici, retke prirodne pojave, biljne i životinjske vrste čine da za trenutak zaboravite svakodnevnicu i opustite se pored reka i planina, brojnih vodopada, kanjona i klisura, pećina… Priroda je na području Srbije, može se reći, bila posebno inspirisana, kao što su veličanstveni Lazarov kanjoj, neobjašnjive kamene figure Đavolje varoši, mostovi i kapije na reci Vratni, vrelo Mlave i Krupajsko vrelo, slapovi Sopotnice, krivudavi meandri reke Uvac, gde se smestio i gospodari nebom Beloglavi Sup, neverovatne peščane dine Delibatske peščare, jedne od poslednjih evropskih pustinja i još mnogo spomenika prirode Srbije koji predstavljaju prirodne celine izuzetnog značaja. Prirodne lepote sa specifičnim prirodnim odlikama predstavljaju očuvane, jedinstvene, retke, posebne celine zaštičene zakonom kroz rezervate prirode. U Srbiji ima 75 rezervata prirode, najviše specijalni i strogih. Jedno od poslednje izvorno očuvanih močvarnih područja i jedina lokacija u Srbiji gde se čuvaju stare rase životinja je specijalni rzervat prirode Zasavica. Oznaku UNESKO rezervata biosfere u Srbiji nose Bačko Podunavlje i planina Golija, jedinstveni lokaliteti ispunjeni raznovrsnim biljnim i životinjskim svetom. Atraktivne, prostrane i misteriozne pećine Srbije predstavljaju nezaobilazne destinacije a zbog svoje netaknute prirode i specifičnog nastanka mogu se svrstati u grupu prirodnih lepota Srbije. Neke od njih odišu nestvarnom lepotom to su Resavska pećina, Stopića pećina, Potpećka, Rajkova, Bogovinska pećina…\nViše o prirodnim lepotama Srbije pogledajte na sajtu Turističke organizacije Srbije https://www.srbija.travel\nSrbijaPrirodne lepote Srbije


Žalbe na Apple ne prestaju: "Ponovo nepošteno uspostavljaju dominaciju" - Report.rs\nBy Milos K. 09/21/2020 Najnovije, Tech\nNije tajna da Apple stalnim širenjem ekosistema godinama učvršćuje dominantan položaj u brojnim granama digitalne industrije.\nPoslednju negativnu reakciju IT sveta izazvali su Apple One paketi, ekonomične kombinacije različitih softverskih rešenja, čije se cene kreću od 15 do 30 dolara mesečno.\nS druge strane, Apple konkurentima koji žele da se njihove aplikacije nađu u App Store prodavnici aplikacija naplaćuje provizije i do 30% od prodaje. Spotify se, zato, nakon nedavnog Apple događaja, oglasio saopštenjem u kom ističe razočaranje u kompaniju iz Kupertina, ponovno pokrenuvši temu nelojalne konkurencije.\n“Apple ponovo koristi svoj dominantni položaj na tržištu i nepoštenu poslovnu praksu kako bi konkurente i korisnike stavio u nepovoljnu situaciju favorizujući sopstvene proizvode”, navedeno je u saopštenju, a apelovali su i da nadležna tela momentalno reaguju.\n“Ukoliko oni ne budu sankcionisani, to će izazvati nenadoknadivu štetu za programersku zajednicu i ugroziti naše zajedničko pravo da slušamo, učimo, stvaramo i da se povezujemo”, dodali su.\nPrema mišljenju stručnjaka za oblast IT-ja, ovakve akcije kopmpanije Apple ugrožavaju njegove konkurente, čije muzičke, fitnes i druge aplikacije imaju znatno lošiju početnu poziciju budući da su im smanjene šanse da dopru do korisnika Apple uređaja, prenosi Engadget.\nDeo javnosti, ipak, smatra da su kritike koje Spotify upućuje Apple licemerne, budući da sam favorizuje partnerske kompanije, nudeći razne pogodnosti za korisnike njihovih usluga.\nIzvor: Startit.rs, Foto: Unsplash\nApple tech zalbe\nApple testira iPhone sa 120Hz ekranom i punch-hole izrezom\nKomponente za iPhone 13 Pro procenjene na 570 dolara


Nećemo evro: Bugari se plaše da pređu na evropsku valutu - Sputnjik Srbija\n22:45 28 Mart 2020\n19:14 25.02.2020 Preuzmite kraći link\n„Vrlo je važno da znamo da će od aktuelne bugarske Vlade zavisiti da li će uvođenje evra biti povezano sa stvarnom ekonomskom i socijalnom integracijom ili će ono stvoriti nepoverenje da će i ovog puta cenu morati da plate građani Bugarske. Zato očekujem od bugarske vlade otvoreniju i efikasniju politiku koja bi povratila poverenje građana u taj proces. Stoga je potrebno da argumenti eksperata, konsenzus eksperata, prethodi političkim deklaracijama“, izjavio je predsednik.\nRanije je Radev takođe priznao da uvođenje evra može dovesti do pada standarda građana.\nU opozicionoj Bugarskoj socijalističkoj partiji koja je druga po snazi partija u parlamentu, izrazili su zabrinutost zbog ponašanja Vlade. Prema rečima sekretara parlamentarne grupe Dmitra Dančeva, Ministarstvo finansija nije dalo sve potrebne informacije građanima po pitanju pridruživanja mehanizmu ERM-2. Po njegovom mišljenju, vladajuća partija GERB je odlučila da ispod žita sprovede svoje predloge po pitanju zakona o valutama, zahvaljujući kojem se kurs leva u evro može menjati po želji bilo koje države EU, Danske (država nije u evrozoni, ali učestvuje u mehanizmu) ili Evropske centralne banke.\n„Treba obratiti posebnu pažnju na to da je, prema većini anketa – ako ne i u svim – najveći broj građana u ovom trenutku protiv stupanja Bugarske u evrozonu“, izjavio je Dančev u nedelju, naglasivši da je partija uvek podržavala uvođenje evra u državi.\nProšle nedelje je premijer Bojko Borisov obećao da će se pitanje uvođenja evra rešavati posredstvom konsenzusa u društvu.


Oglasio se Dodik: "Oni koji to kriju očigledno stoje iza priče o paravojnim formacijama u Republici Srpskoj"\nOglasio se Dodik: “Oni koji to kriju očigledno stoje iza priče o paravojnim formacijama u Republici Srpskoj”\nPredsjednik Republike Srpske Milorad Dodik rekao je da informacija da on pravi plaćeničku paravojsku koju obučavaju Rusi predstavlja najobičniju laž, te dodao da u RS nema nikakvih paravojnih formacija.\n“Ako ima, neka nadležni organi preduzmu zakonom predviđene mjere. Republika Srpska ne stoji iza toga i spremna je da to sankcioniše”, naglasio je Dodik, navodeći da ne poznaje nikoga ko se pominje u tekstu u kojem se govori o paravojnim formacijama.\nKomentarišući pisanje britanskog the Guardiana, koji je prenio takve informacije sa portala, Dodik je rekao da u tom tekstu nema nijedne činjenice i da je nevjerovatno da se ovaj ugledni list uključio u takvo izvrtanje istine.\n“U svakom slučaju, ono za šta imamo podatke jeste terorizam zasnovan na radikalnom islamu. O tome se sada toliko ne govori, ali to predstavlja realnu opasnost. Oni koji to kriju očigledno stoje iza priče o paravojnim formacijama u Republici Srpskoj”, izjavio je Dodik za beogradski “Alo”.\n“Kod nas nema takvih formacija, niti se bilo šta organizuje u tom pogledu. Republika Srpska nema potrebu za tim, jer ima legitimne bezbjednosne snage, koje su sposobne da odbrane građane”, kaže Dodik.\nDodik je podsjetio da je RS, u skladu sa legitimnim pravom, organizovala proslavu Dana Republike Srpske koji je Ustavni sud BiH proglasio neustavnim, onako kako misli da treba, ali da se ne sviđa nekima, među kojima, nažalost, ima i političara iz RS koji su dio hajke iz Sarajeva.


Vlast planira još jedno veliko zaduženje Republike Srpske! - Zvornicki.ba\nVlast planira još jedno veliko zaduženje Republike Srpske!\n– Ovaj režim ne zna da funkcioniše drugačije osim da podiže kredite koje će morati vraćati buduće generacije – ističe Šarović i upozorava da vlast planira Republiku Srpsku gurnuti u još veće dugove i da će jedno od najvećih zaduženja do sada biti realizovano krajem ove ili početkom iduće godine.\nUpitan da prokomentariše podjelu jednokratne pomoći Vlade Republike Srpske penzionerima i borcima, predsjednik SDS-a Mirko Šarović je rekao da je stvarni cilj vlasti nije iskrena podrška tim kategorijama.\n„Ako smo novac zaradili, pomoć i podrška je uvijek potrebna, međutim, ako se misli na pomoć pozajmljenim novcem onda se šalje loša poruka da je cilj tih poteza, ne podrška ovim kategorijama, nego pred kampanja za opšte izbore“, kazao je Šarović.\nOn je upozorio da vlast planira Republiku Srpsku gurnuti u još veće dugove i da će jedno od najvećih zaduženja do sada biti realizovano krajem ove ili početkom iduće godine.\n„Ovaj šok koji smo doživjeli sa kreditom od 700 miliona КM, sa kamatama od 150 miliona, neće biti posljednji, jer slijede nova masovna zaduženja. Ovaj režim ne zna da funkcioniše drugačije osim da podiže kredite koje će morati vraćati buduće generacije“, istakao je Šarović.\nOn je rekao da je SNSD spreman na sve da ostane na vlasti još jedan mandat, kako bi pokušali sakriti ono što su radili u prethodnim godinama.


Centralna banka BiH: Devizne rezerve na kraju godine 16,35 milijardi KM – The PRESTIGE\nSARAJEVO – Devizne rezerve Centralne banke BiH na kraju decembra prošle godine iznosile su 16,35 milijardi KM i veće su za 227,2 miliona KM ili 1,4 odsto u odnosu na novembar lani.\nDevizne rezerve na godišnjem nivou veće su za 2,48 milijardi KM ili 17,9 odsto, objavila je Centralna banka.\nUkupni krediti domaćim sektorima u decembru 2021. godine iznosili su 21,08 milijardi KM i u odnosu na prethodni mjesec povećani su za 20,2 miliona KM ili 0,1 odsto.\nKreditni rast registrovan je kod sektora privatnih preduzeća za 12,8 miliona KM ili 0,1 odsto, vladinih institucija za 4,3 miliona KM ili 0,4 odsto, te ostalih domaćih sektora za 9,9 miliona KM ili šest odsto.\nSmanjenje kredita registrovano je kod sektora stanovništva za 5,4 miliona KM ili 0,1 odsto, te javnih preduzeća za 1,4 miliona KM ili 0,3 odsto.\nGodišnja stopa rasta ukupnih kredita u decembru lani iznosila je 3,6 odsto, nominalno 727,9 miliona KM.\nGodišnji rast kredita registrovan je u sektorima stanovništva za 541 milion KM ili 5,5 odsto, privatnih preduzeća za 186,1 milion KM ili 2,2 odsto, vladinih institucija za 19 miliona KM ili 1,6 odsto, te ostalih domaćih sektora za 6,8 miliona KM ili četiri odsto.\nSmanjenje kreditnog rasta na godišnjem nivou registrovano je kod nefinansijskih javnih preduzeća za 24,9 miliona KM ili 4,7 odsto.


Рубрика: Култура, Политика, Друштво Аутор: новинарство 955 пута прочитано Датум: 8.02.2008 Одштампај\nOtvaranje izložbe radova savremenih umetnika iz Prištine “Odstupanje”, prekinuto je večeras u galeriji “Kontekst”, u centru Beograda, zbog prisustva oko 300 pripadnika srpske nacionalističke organizacije “Obraz”, koji su izazvali nekoliko incidenata.\nU Oko 18.30, pre zvaničnog otvaranja izložbe, dva čoveka ušla su u galeriju “Kontekst” u Kapetan Mišinoj ulici i pocepali deo diptiha, na kojem je lik vodje terorističke Oslobodilačke vojske Kosova Adem Jašari, koji je ubijen u sukobu sa srpskim snagama bezbednosti u martu 1998. godine u selu Donji Prekaz.\nDvojicu ljudi iz galerije je, odmah po dogadjaju, izvela policija, koja je potom velikim snagama interventne brigade MUP-a Srbije onemogućila pripadnicima “Obraza” da pridju galeriji i ogradila Centar sa strane Matematičkog fakulteta, kod Višnjićeve, Gospodar Jovanove i Zmaj Jovine ulice.\nU okolini galerije okupilo se, prema proceni policije, oko 300 pripadnika organizacije “Obraz”. Neki od njih nosili su sliku bivšeg komandanta JSO Milorada Ulemeka Legije, koji je osudjen za ubistvo premijera Srbije Zorana Djindjića i bivšeg predsednika Srbije Ivana Stambolića, u svečanoj uniformi.\nPripadnici “Obraza” su pevali pesme o Kosovu i Metohiji, kao i druge prigodne kompozicije i pritom zasipali prolaznike i posetioce galerije psovkama i uvredama po raznim osnovama.\nNeposredno pre otvaranja izložbe u galeriju je ušao jedan čovek sa kamenom u ruci, kako je rekao, “srpskim kamenom sa Kosova”, i predstavio se kao član ULUS- a, slikar Zoran Ćalija.\nZatim uzeo mikrofon i vikao na organizatore izložbe uzvikujuči: “Kako vas nije sramota” i “Vratite se u Prištinu”, i još neke reči koje očevici nisu želeli da ponove.\nPosle razmene rečenica sa vidno uzbudjenom Borkom Pavičević, i ljudima iz organizacije “Kontekst” galerije, policija je uhapsila i njega.\nPojavila se i “srpska majka”, sa dvoje dece, koja je svoj protest izrazila pljuvanjem na izložene radove.\nPosle nekog vremena, posetioci su zamoljeni da napuste izložbu čiji su “kontekst” pratili “in vivo”, u galeriji su ostali novinari u potrazi za informacijama, a pred Domom kulture su se okupili beogradski umetnici komentarišući dogadjaj. Za Zorana Ćaliju niko od njih nije čuo.\nRanije tokom večeri,stigla je vest da se beogradska opština Stari grad ogradila od upravljačkih prava nad Centrom za kulturu Stari grad, u čijoj organizaciji je u galeriji “Kontekst”, planirano održavanje izložbe 11 prištinskih umetnika pod nazivom “Odstupanje”.\nU saopštenju opštine Stari grad se napominje da je “Centar za kulturu Stari grad samostalno pravno lice i da nije institucija čiji je osnivač opština”.\nOpština Stari grad “nema nikakva upravljačka prava nad tim Centrom”, navodi se u saopštenju i dodaje da opština “ne finansira pomenuti centar, niti bira ili razrešava direktora centra, niti na bilo koji način učestvuje u kreiranju programskih aktivnosti centra”.\nLjubica Beljanski-Ristić, direktorka Centra za kulturu “Stari grad”, u kome su godinama dominirali veseli dečiji glasovi, ovakvav razvoj dogadjaja teško je podnela. U kratkom komentaru za MONDO, kaže: “Opština Stari grad se ogradjuje od centra za kulturu već 15 godina, bez obzira šta smo radili i kako radimo, a ova izložba se dešava u ovom trenutku. Nama je opština osnivač, ovde je radila “Školigrica”, 25 godina, održavali su se brojni drugi programi. Mislim da ova izložba može da bude podsticaj da se govori prvo o vrednostima koje su stvorene ovde dugogodišnjim radom, u ovom trenutku kada je Centar u komplikovanoj situaciji jer u opštini ne smatraju da treba da postoji jedan centar za kulturu. Ova izložba pokušaj je mladih umetnika da uspostave dijalog, ja poštujem njihov napor da uopšte razgovaraju”.\nIzložba odstupanje već je u svom prvom gostovanju u Novom Sadu, u Muzej savremene umetnosti Vojvodine, izazvala proteste iz sedišta političkih partija SRS, SPS i DSS. U tumačenju gradskih odbora DSS-a-a i SPS-a, kao i u tumačenju Udruženja raseljenih s Kosova, Predsednik Skupštine Vojvodine Bojan Kostreš je otvaranjem ove uzložbe dao direktnu podršku separatističkim snagama koje razgrađuju državu Srbiju!\nIzložba “Odstupanje” predstavlja deo produkcije mladih umetnika i umetnica iz Prištine, koja preispituje nacionalne i rodne identite definisanih balkanskim osobenostima, doktrine suverenosti, konflikte globalnih bezbednosnih saveza, nacionalizme, uslove i posledice evroatlantskih integracija kao i učvršćivanja kapitalizma.\nRad Drena Malićija, koji na ironičan način predstavlja kao simbole pop -kulture jedan je od dva rada ovog umetnika predstavljen na izložbi “Odstupanje”.\nDrugi se zove “Hope” ili “Nada”, ujedno je i rad koji zatvara ovu izložbu posvećenu i zamišljenu u kulturnom dijalogu. Nada je na ovoj izložbi predstavljena u polumračnim prostoru, izvedena masnom belom bojom na belom zidu i skoro nevidljiva.\nMalo nade ostalo je i prema direktorki CZKD – Borki Pavičević: “Što nije tad biće sad – to je kontekst. Nas dve u ovom trenutku ne znamo šta se dešava, ne znamo šta će biti sledećeg jutra, verovatno ni oni koji su pravili francusku revoluciju to nisu znali. Ja nisam pristalica istorijske distance jer smatram da je ona nekad eskapizam, pogotovo što je ovo sadašnj podatak, stvarni podatak, ovaj dogadjaj je stvarni dogadjaj, i on govori o nama. Izmedju stalnih priča o prošlosti i projektovanja budućnosti, vama i meni se ovo desava sad, nikada do sad i nikada neće biti tako od sad”, zaokružila je, kroz suze.\nIzložbu radova organizovala je Inicijativa mladih za ljudska prava, Muzej savremene umetnosti Vojvodine i Centar za kulturu “Stari Grad”, uz podršku Pro Helvetia Beograd i “European Cultural Foundation”.\nCetvrtak, 7. februar 2008. 23:10\n« « Претходне вести: Samardžić: Potpis na sporazum sa EU -potpis nezavisnosti\nНаредне вести: Episkop Artemije: KiM ne mogu i ne bi trebalo da budu odvojeni od Srbije » »


Živinice dobijaju fabriku namjenske industije – ASinfo Portal\n13.02.2021. / 9:00\nŽIVINICE – Za otprilike tri mjeseca trebale bi biti otklonjene sve administrativne barijere koje stoje na putu izgradnji fabrike namjenske industrije u Živinicama.\nGradonačelnik Samir Kamenjaković u razgovoru za Vijesti.ba kaže da zasad sve teče planiranim tokom, te da se već krenulo s rješavanjem imovinsko-pravnih odnosa za lokacije na kojima bi trebala biti podignuta fabrika u čijim proizvodnim pogonima će zaposlenje naći više od 100 radnika.\nRezervna lokacija u Višći Gornjoj, pojasnio nam je gradonačelnik, osigurana je u slučaju da se investitor odluči da će mu za fabriku trebati veća dimenzija zemljišta od onog u Ciljugama.\nSvakako su prvi favorit Ciljuge, govori Kamenjaković, ali će o definitivnoj lokaciji na kojoj će biti građena fabrika baruta i dinamita investitor odlučiti u dogovoru s Vladom FBiH – kao vlasnikom 51 posto investicije teške 70 miliona KM.\nRadi se o, kako je rekao, izuzetno složenom poslu koji mora harmonizirati imovinske instrumente koji se tiču urbanizma, katastra i grunta.\nUkoliko sve bude teklo planiranom dinamikom, gradnja fabrike namjenske industrije u Živinicama trebala bi početi naljeto, a svoje pogone otvoriti već u ovo doba iduće godine, navode Vijesti.ba. Indikator.ba\nTagovi: fabrika namjenske industrijezivinice


Održani konsultativni sastanci sa predstavnicima institucija – MASA\nPosted on 03/17/2020 06/08/2020 by MASA Vesti\nPovodom Inicijative za ocenu ustavnosti Zakona o nauci i istraživanjima predstavnici Mase su protekle nedelje održali dva sastanka. Razgovarali smo sa predstavnicima Univerziteta u Beogradu kao i Ministarstva prosvete, nauke i tehnološkog razvoja. U vidu odgovora na poziv za razgovor koji je uputila SANU, Masa je dobila mišljenje Izvršnog odbora u kome se navodi da SANU insistira na sopstvenoj autonomiji mišljenja, ali se ne protivi da Masa, u skladu sa sopstvenim uverenjima, nastavi sa aktivnostima na podnošenju Inicijative Ustavnom sudu.\nSastanku u rektoratu Univerziteta u Beogradu održanom 09. 03. 2020. godine su prisustvovali rektorka Ivanka Popović i prorektor za nauku Petar Marin, kao i članovi Koordinacionog odbora Mase Gazela Pudar Draško, Đorđe Pavićević i Oliver Tošković. Rektorka je istakla da u ovom trenutku UB ne može da podrži Inicijativu Mase. Kao osnovni razlog istakla je da Masa još uvek nije iskoristila sve institucionalne mehanizme kako bi tela Univerziteta mogla da odlučuju o Inicijativi. Napomenula je da je Univerzitet u Beogradu prilikom donošenja Zakona o visokom obrazovanju 2017. godine tražio da se institutima koji su članice univerziteta omogući veća autonomija kroz drugačiji izbor organa upravljanja, ali da ovaj predlog tada nije uzet u razmatranje. U razgovoru nas je uputila na Naučna veća instituta koji su članice UB i na Veće instituta UB. Ipak, istakla je da u načelu podržava aktivnosti Mase i da će o eventualnoj podršci naših akcija u budućnosti odlučivati od slučaja do slučaja. U razgovoru su pokrenuta i druga pitanja a, između ostalog, obavestili smo rektorku o našim daljim aktivnostima vezanim za akreditaciju, propise univerziteta i eventualno donošenje novog Zakona o univerzitetu, kao i našoj zabrinutosti za zbivanja u jednom broju instituta, posebno u Institutu za filozofiju i društvenu teoriju i Institutu za nuklearne nauke Vinča. Načelno je dogovoreno da bi UB i Masa trebalo više da koordiniraju buduće akcije.\nRazgovor u Ministarstvu prosvete, nauke i tehnološkog razvoja održan je 10. 03. 2020. U ime Ministarstva sastanku su prisustvovali državni sekretar za nauku Vladimir Popović, 3 pomoćnika ministra, savetnica za nauku predsednice Vlade RS i pravnica Ministarstva, dok su Masu predstavljali članovi Koordinacionog odbora Galjina Ognjanov, Đorđe Pavićević, Vladan Čokić, Milutin Stepić i kolega Dejan Pavlović, član Mase. U razgovoru su istaknute razlike u shvatanju autonomije, posebno u domenu organizacije i upravljanja kao i naučnog rada, te razlike u pogledu shvatanja statusa instituta. Državni sekretar Vladimir Popović je naglasio stav Ministarstva da zakon ne narušava autonomiju naučnog rada i da je zakonski status instituta različit od statusa univerziteta. Razgovor je trajao gotovo dva sata uz dosta polemike i bez konačnog usaglašavanja stavova. Državni sekretar Popović je istakao da prati rad Mase, čita naša saopštenja i zanima se za stavove pojedinih predstavnika Mase. Razgovor je tekao uz uzajamno uvažavanje, saglasnost o pojedinim pitanjima, a izražena je i načelna volja da se razgovori nastave o pitanjima o kojima u ovom momentu ne postoji isto mišljenje, posebno kad je reč o načinu organizovanja i rada naučnih i akademskih institucija. Predstavnici Mase su najavili da će nastaviti sa svojom Inicijativom, jer nije postignut konkretan pomak po ovom pitanju, što je državni sekretar prihvatio kao naše pravo.\nKoordinacioni odbor Mase je, nakon sastanaka, doneo odluku da će uputiti zahtev svim Naučnim većima instituta članica Univerziteta u Beogradu da daju mišljenje o Inicijativi za ocenu ustavnosti Zakona o nauci i istraživanjima i nastaviće da o ovoj temi obaveštava članove i javnost.\nPrethodni post Sastanak Mase u Nišu – Pametniji ne popušta\nNaredni Post Odložena tribina Mase o procesu akreditacije visokoškolskih ustanova u Srbiji


Android revija » Lenovo Game World – igračka društvena mreža za Androide Lenovo Game World – igračka društvena mreža za Androide – Android revija\nLenovo je odavno jedan od glavnih igrača u globalnoj računarskoj industriji, a to namerava da postane i na smartphone polju. Jedno od najznačajsnijih svetskih tržišta je sigurno kinesko, a upravo sa tog tržišta Lenovo sprema proboj.\nLenovo Game World\nLenovo je sada spremna da isproba drugačiju taktiku u Kini u nastojanju da zauzme mesto Samsunga u industriji mobilnih telefona. Lenovo će pokrenuti uslugu pod nazivom Lenovo Game World kao gejmersku društvenu mrežu, sa softverskim recenzijama, detaljnim objašnjenima gameplay-a, te savetima i preporukama za mobilne igrače.\nLenovo Game World će lansirati ovaj servis u trećem kvartalu i to će biti mesto gde će igrači moći skinuti popularne igre poput Fruit Ninja za Lenovo telefone, kao što je recimo perjanica Lenovo K900, ali i drugi Lenovo uređaji.\nU kompaniji Lenovo se nadaju da će Lenovo Game World pospešiti prodaju pametnih telefona. Lenovo takođe nameravada zaradi ozbiljan novac od prodaje video igara budući da mobilno igranje globalno značajno raste. Ukupna prodaja u mobilnoj gaming industriji očekuje se da dostigne 1,6 milijardi dolara ove godine, te zatim da će rasti za oko 50% u naredne tri godine.\nLenovo Game World – igračka društvena mreža za Androide was last modified: June 30th, 2013 by Goran Aničić\nAndroid igreandroid igriceGame WorldgameplayKInaLenovoLenovo Game Worldmobilne igreSmartphone


Četvrto izdanje KONTAKT konferencije, održaće se u ponedeljak i utorak, 21. i 22. septembra 2020, u izmenjenom obliiku, odnosno online. Budući da muzička industrija prolazi kroz jako teške trenutke svuda u svetu, i da je Kontakt konferencija posvećena muzičkom biznisu, ove godine nosi simboličan naziv – Ugrožena industija. Praktično, nikada od kada postoji u svom savremenom obliku, ova industrija nije imala sličan izazov. Festivali, promocije, turneje , koncerti su otkazani. Muzičari i svi oni koji održavaju ovaj posao su prepušteni sami sebi. Kontakt želi da pomogne regionalnoj muzičkoj sceni, stavljajući sve aktuelne probleme u fokus, kroz razgovore sa eminentnim ljudima iz muzičke industrije. U prostoru Marsh Open space-a u Cetinjskoj 15, tokom ova dva dana okupiće se ekipa ljudi koji će razgovarati na goruće teme za muzičku industriju.\nU četvrtak 24. septembra u 20:20 EXIT lansira novi projekat InfinitX koji, u skladu sa modernim globalnim trendovima u promociji destinacija, spaja najveća muzička imena elektronske muzike sa najatraktivnijim lokacijama širom sveta. Prvi InfinitX livestream događaj realizuje se zajedno sa jednom od vodećih imena elektronske scene Charlotte de Witte u okviru njenog New Form serijala i uz podršku Beatporta. Belgijska superzvezda snimila je ovaj specijalan nastup sa jedinstvene lokacije tvrđave Mogren u Budvi. Ovo austrougarsko utvrđenje sagrađeno je 1860. godine na stenovitoj formaciji sa prelepim pogledom na Jadransko more. Izuzetna lokacija, snimljena uz zalazak sunca, pružiće zapanjujuću i eskapističku pozadinu za jedinstveni miks koji je Charlotte pripremila.\nOve godine je koncept muzičkog događaja Cloud ADA u potpunosti prilagođen epidemiološkoj situaciji, u formi bara na otvorenom. Cloud Ada se održava na tribinama kod sudijskog tornja na Adi Ciganliji, a tokom dva vikenda nastupiće najveća imena domaće rok i pop scene. Program od 11. do 13. septembra posvećen je Beer festu, dok je vikend od 18. do 20. rezervisan za izvođače Music Weeka. U okviru manifestacije prvog vikenda održati „Beer fest bar”, a drugog „Music week bar”, s obzirom da su isti tradicionalni festivali bili otkazani ove godine usled pandemije COVID 19. Na manifestaciji Cloud ADA će pored poznatih rok i pop imena, učestvovati gudački ansambl Wonder Strings, kao i Belgrade Soul Sextet.


Jang bojs veruje treneru - Novi ugovor za Hitera pred duel sa Partizanom - Sportske.net\nJang bojs veruje treneru - Novi ugovor za Hitera pred duel sa Partizanom\nVicešampion Švajcarske odlučio je da nastavi saradnju sa aktuelnim trenerom Adijem Hiterom koji je uoči mečeva odluke u Ligi Evrope stavio paraf na produžetak ugovora.\nVučelić poslao ozbiljnu ponudu na "Marakanu"Portugalska ekskluziva - Partizan hoće Nigerijca!''Grof'' izazvao reakciju iz PartizanaNezaboravno mitrovdansko veče u Humskoj!Jang bojs u problemu pred gostovanje Partizanu\nKlub koji Partizanu stoji na putu ka evropskom proleću odlučio je da produži ugovor sa aktuelnim trenerom Adijem Hiterom.\nAustrijanac je danas produžio ugovor sa Jang bojsom do leta 2019. godine, pošto mu je aktuelni isticao na kraju tekuće sezone.\n"Stalno sam govorio da se u Jang bojsu i Bernu osećam odlično. Nakon svega što se događalo prošle nedelje, kada su mediji spekulisali o mojoj budućnosti, drago mi je što smo poslali zajednički signal da još uvek imam velike ciljeve sa Jang bojsom", rekao je Adi Hiter.\nStrateg švajcarskog vicešampiona stigao je u klub iz Berna u septembru 2015. godine, a najveći uspesi su mu dva uzastopna plasmana u grupnu fazu Lige Evrope.\nJang bojs je trenutno prvi na tabeli švajcarskog šampionata i odmah nakon pauze izazvane obavezama reprezentacije gostuje Partizanu u utakmici 5. kola Lige Evrope u kojoj će crno-beli juriti plasman u eliminacionu fazu a gosti iz Berna ostanak u trci za evropsko proleće.


Zatražili smo pomoć policijskih agencija iz inostranstva – Fokus.ba\nKomesar MUP KS\nZatražili smo pomoć policijskih agencija iz inostranstva\nMinistar unutrašnjih poslova Kantona Sarajevo Vedran Mulabdić kazao je na hitnoj sjednici Skupštine KS-a, na kojoj se raspravljati o sigurnosnoj situaciji u KS, da je nedavno ubistvo policajaca narušilo sigurnosnu situaciju u kantonu te da je kod građana prouzrokovalo nemir i revolt, javlja Fena.\n– Do ovog događaja situacija je bila zadovoljavajuća i zbog toga ćemo učiniti sve da ovaj slučaj riješimo – zaključio je Zolj.\n– Zaključeno je da je neophodno preuzeti određene mjere kad su u pitanju teške krađe motornih vozila koje su na ovim prostorima odavno prisutne i koje su u nekim slučajevima okarakterisane kao organizirani kriminal – naveo je.\n– Nakon izvršenog uviđaja, nastavljene su aktivnosti na identifikaciji počinioca i protiv jedne osobe smo podnijeli prijavu Tužilaštvu KS-a, koji se trenutno nalazi u pritvoru. Trenutno vršimo vještačenje tragova i zatražili smo pomoć policijskih agencija iz inostranstva – poručio je.\n– Ukoliko Tužilaštvo BiH preuzme slučaj, svakako želimo da budu uključeni – kazao je Halilović te izrazio potrebu povećanje broja policajaca i nabavku nove opreme za MUP KS-a.\n#izdvojeno#mup ks#Mevludin Halilović#u fokusu#ubistvo policajaca\nStekli višemilionsku korist, prodavali i diplome za osnovnu školu


Nasilje na protestima protiv Trampa u Berkliju, uhapšeno 14 osoba - Jutarnji GLASnik\nBerkli — Veći broj ljudi je uhapšen u Kaliforniji kada se nekoliko hiljada anarhista sukobilo s pristalicama američkog predsednika Donalda Trampa u Berkliju.\nMirni protesti u Berkliju, kod San Franciska, postali su nasilni u nedelju oko podne po lokalnom vremenu, nakon što su anarhisti obučeni u crno preskočili policijske barikade i napali nekoliko Trampovih pristalica koji su se pojavili na protestu pod nazivom „Ne marksizmu u Americi“, iako je taj skup prethodno otkazan upravo zbog straha od nasilja.\nPolicija je saopštila da je uhapšeno 14 lica, šest je povređeno, od kojih je dvoje hospitalizovano, prenosi AFP.\n[frontpage_news widget="9692" name="Pročitajte još"]\nProtest protiv desničara u Bostonu, uhapšeno 33 ljudi\nTagged berkli, PROTEST, SAD\nPosted on 26/10/2017 Author Redakcija Jutarnji GLASnik\nTviter je doneo odluku da zabrani reklamiranje sa svih naloga Sputnjika i RT-a. Twitter has made policy decision to off-board advertising from all accounts owned by Russia Today (RT) and Sputnik: https://t.co/APlYir211t — Twitter Public Policy (@Policy) October 26, 2017 Ovaj potez Tvitera prema Sputnjiku i RT-u usledio je zbog njihovog navodnog „pokušaja da se umešaju u izbore […]\nPosted on 16/05/2018 21/05/2018 Author Redakcija Jutarnji GLASnik\tComment(0)


Broj turista sa Istoka znatno će rasti, neke kompanije uvode tri leta dnevno -\nOsim toga, “FlyBosnia”, ove godine tokom ljeta treba da pokrene letove na relaciji Saudijska Arabija – Bosna i Hercegovina, između ostalih destinacija, dok kuvajtska kompanija “Wataniya Airways”, tek treba da planira svoje sezonske letove za Sarajevo u 2018. godini.\n– Katar puno ulaže u istočnoj Evropi, a te investicije rastu. Nadamo se da će “Qatar Airways” sama ulagati u Bosnu i Hercegovinu, prvenstveno u ugostiteljski sektor”, rekao je izvršni direktor Akbar el-Baker, ukazujući da je aviokompanija spremna kupiti hotele u našoj zemlji.\nPrethodno, nacionalni prijevoznik Kuvajta je radio sezonske letove koji povezuju glavne gradove Kuvajta i Bosne i Hercegovine u avgustu i septembru 2013. godine.\nBosna i Hercegovina postaje sve popularnija destinacija za turiste iz Kuvajta, Ujedinjenih Arapskih Emirata i Katara. Arapski investitori, prvenstveno iz Kuvajta, gradili su kuće i hotele oko Sarajeva i snažno promovišu ovo odredište za porodice srednje klase koje traže jeftinije alternative zapadnoj Evropi.\nPrevious Djela iz Umjetničke galerije BiH na Google Arts& Culture\nNext /VIDEO/ Snimci elitne jedinice FUP-a u akciji\nKalesija – Općinski načelnik Sead Džafić, ministar poljoprivrede vodoprivrede i šumarstva TK Emir Begić i Samer Kadrić rukovodilac Farme Bingo danas su svečanim presijecanjem vrpce pustili u upotrebu novosagrađenu Farmu


MUP Srpske odustao od rezervnog sastava policije - Glas Srpske\nDarko Momić 25.06.2019 10:29\nU saopštenju ministarstva se navodi da će "MUP u budućem periodu ponovo razmotriti potrebe i mogućnosti za uvođenje rezervnog sastava policije u strukture ministarstva", a kao razlog zbog kojeg se u ovom trenutku odustalo od formiranja rezervnog sastava navodi se potreba da se brže i efikasnije odgovori na bezbjednosne izazove.\n- S obzirom na to da je za uspostavljanje rezervnog sastava policije potreban duži period i sredstva u smislu sprovođenja konkursnih procedura i selekcije, opremanja uniformama i drugom pripadajućom opremom, kao i vrijeme za adekvatnu obuku da bi rezervni sastav policije bio stavljen u funkciju, iz zakona povlačimo članove koji se odnose na rezervni sastav policije - navodi se u saopštenju.\nUmjesto rezervnog sastava policije Republika Srpska će dobiti Žandarmeriju.\n- Ministarstvo unutrašnjih poslova odlučilo je da reorganizuje svoje interventne snage radi bržeg i efikasnijeg odgovora na bezbjednosne izazove, uključujući i veliki broj ilegalnih migranata. Radi boljeg funkcionisanja Jedinice za podršku promijeniće naziv u Žandarmerija koja će biti dopunjena aktivnim sastavom MUP-a, prevashodno mladim policajcima koji su obrazovanje stekli na Policijskoj akademiji - navodi se u saopštenju.\nŠef Kluba poslanika SNSD-a u NSRS Igor Žunić priznaje da nije očekivao da će iz zakona biti povučene odredbe o formiranju rezervnog sastava policije, ali kaže da predlagač sigurno ima opravdan razlog za ovaj potez.\n- Lično nisam očekivao ovo, ali razumijem ministra policije. Takve stvari se dešavaju, jer političke i ekonomske procjene mogu biti promjenjive i vjerujem da su u MUP-u napravili pravu procjenu - kaže Žunić.\nS druge strane, poslanik SDS-a Nedeljko Glamočak kaže da se pokazalo da je priča o rezervnom sastavu služila samo za dnevnopolitičke potrebe.\n- To je predloženo samo da se koristi kao prijetnja tokom pregovora o formiranju vlasti na nivou BiH i nikada nije postojala potreba, a ni iskrena namjera da se formira rezervni sastav policije - kaže Glamočak.\nPored toga, nastavlja on, razlozi zbog kojih su povučene odredbe najbolje pokazuju da je bila riječ o političkoj priči.\n- Sve ono što do sada nije bilo sporno, odjednom se navodi kao razlog i argument za neformiranje rezervnog sastava. Nažalost, MUP već nekoliko puta pokazuje slabost kada se nađe pred pritiscima. Oni podliježu pritiscima kada osjete da je ugrožena vlast i pristaju na ustupke samo da bi sačuvali vlast - kaže Glamočak.\nPrema saznanjima "Glasa Srpske", predstavnici međunarodne zajednice vršili su ogroman pritisak na vlasti u Srpskoj da odustanu od formiranja rezervnog sastava policije.\n- Pored pritiska na ministra unutrašnjih poslova i najviše predstavnike vlasti, iz OHR-a, Evropske komisije i pojedinih ambasada pozivali su pojedinačno poslanike vladajuće koalicije i vršili pritisak na njih da iz zakona budu povučene odredbe o rezervnom sastavu policije - kaže jedan od poslanika vladajuće koalicije koji je insistirao na anonimnosti.


Sajt Infostud sproveo istraživanje o uticaju stresa i svetske ekonomske krize na radnom mestu – Personal magazin\nPrema rezultatima nedavnog Infostudovog istraživanja o stresu, skoro polovina (oko 44%), od ukupno 823 ispitanika, oseća da je pod svakodnevnim stresom. Nedostatak materijalnih sredstava je najčešći uzrok stresa – priznaje…\nPrema rezultatima nedavnog Infostudovog istraživanja o stresu, skoro polovina (oko 44%), od ukupno 823 ispitanika, oseća da je pod svakodnevnim stresom. Nedostatak materijalnih sredstava je najčešći uzrok stresa – priznaje četvrtina učesnika u istraživanju sajta poslovi.infostud.com, dok nešto manje njih misli da je to nezaposlenost. Problemi na radnom mestu i ljudi kojima su okruženi kako na poslu, tako i u privatnom životu takođe su česti uzroci stresa..\nPošteđenih od stresa, odnosno onih koji stres osećaju nekoliko puta godišnje ili gotovo nikad je samo oko 4%\nMenadžeri pod najvećim a pripravnici pod najmanjim stresom\nVeliki broj zaposlenih, doživljava stres na radnom mestu. Najviše i najčešće stres doživljavaju stalno zaposleni ispitanici, svakodnevno ili više puta tokom nedelje, a najređe su pod stresom samostalni preduzetnici i umetnici. Što se nivoa pozicije tiče, najintenzivnije stres doživljavaju radnici, stručnjaci i menadžment, koji su pod stresom svakodnevno, a najmanje stresa na poslu imaju pripravnici i osobe na ulaznim pozicijama.\nKako priznaje svaki peti zaposleni ispitanik, najčešći uzrok stresa je osećaj nemoći da utiču na stvari. Veliki uzročnici stresa kod zaposlenih su i nerazumni zahtevi nadređenih, nedostatak ili loša komunikacija u timu, kao i visina plate. Nešto manje zaposlenih ispitanika za uzrok stresa navodi nedostatak sigurnosti radnog mesta, prekovremeni i rad sa klijentima.\nStres se kod većine ispitanika ispoljava kroz nervozu i razdražljivost, umor i nagle promene raspoloženja. Nešto manje ispitanika oseća dekoncentrisanost, glavobolju, stalni strah… Kod najmanjeg broja ispitanika se javljaju nesanica, pad imuniteta i fizičke promene.\nKriza utiče i na zaposlene ali i ljude bez posla\nVećina zaposlenih koja smatra da se kriza već oseti ili će se osetiti u firmama u kojima rade, smatraju da je ona najevidentnija u smanjenju plate, davanju otkaza ili zaustavljanju zapošljavanja novih kadrova. Nešto manji broj zaposlenih smatra da će kriza rezultirati zatvaranjem kompanije.\nŠto se tiče nezaposlenih ispitanika većina njih smatra da će kriza uticati na njih tako što će se tražiti manje radnika i biće manje novih radnih mesta.\nOpširnije podatke i ukupne rezultate ovog istraživanja možete pogledati na adresi .\nSajt Infostud sproveo istraživanje o uticaju stresa i svetske ekonomske krize na radnom mestu was last modified: November 10th, 2009 by Redakcija\nInfostudistraživanja o stresuistraživanjePosaoradno mestozaposlenje


Dokiceva poražena u drugom kolu turnira u Tokiju\nDokiceva poražena u drugom kolu turnira u Tokiju 31.Jan.2002, 12:00, Izvor: Blic\nDokiceva poražena u drugom kolu turnira u TokijuTOKIO - Jugoslovenska teniserka Jelena Dokic, drugi nosilac liste na turniru u Tokiju, ispala je iz daljeg takmicenja vec u drugom kolu. Ana Kremer iz Luksemburga pobedila je Dokicevu sa 7-5 i 6-2 u gemovima. Ostali rezultati: Amerikanka Aleksandra Stevenson odnela je pobedu nad Amandom Kucer iz Južne Afrike sa 4-6, 6-0 i 7-6 (7-3) u gemovima. Tamarina Tanasugarn sa Tajlanda pobedila je Bugarku Magdalenu Malejevu sa 6-3, 2-6 i 6-2 u gemovima. Monika Seleš (SAD) pobedila je Belgijanku Els Kalens sa 6-2, 6-3. Italijanka Silvija Farina Elija pobedila je svoju zemljakinju Ritu Grande sa 7-5, 6-4 u gemovima.(13:53)\n31.Jan.200231.Jan.2002: Moda, ženski kutak31.Jan.2002: BlicDan pre: 30.Jan.2002Dan pre: Moda, ženski kutakDan pre: BlicDan posle: 01.Feb.2002Dan posle: Moda, ženski kutakDan posle: Blic